sagorsarker/bangla-wikipedia huggingface dataset:
ভেনম: লেট দেয়ার বি কার্নেজ

ভেনম: লেট দেয়ার বি কার্নেজ হলো মার্বেল কমিকের ভেনম চরিত্রকে ভিত্তি করে নির্মিত একটি মার্কিন সুপারহিরো চলচ্চিত্র। কলাম্বিয়া পিকচার্স, মার্বেল এন্টারটেইনমেন্ট এবং টেনসেন্ট পিকচার্সের সহযোগীতায় চলচ্চিত্রটি প্রযোজনা করেছে। সনি পিকচার্স রিলিজিং বন্টিত চলচ্চিত্রটি হচ্ছে মার্ভেল চরিত্র নিয়ে সনি পিকচার্স ইউনিভার্সের দ্বিতীয় চলচ্চিত্র এবং ভেনম (২০১৮) চলচ্চিত্রের সিক্যুয়াল। চলচ্চিত্রটি পরিচালনা করেছেন অ্যান্ডি সার্কিস এবং এর চিত্রনাট্য লিখেছেন কেলি মার্সেল। এর শ্রেষ্ঠাংশে এডি ব্রক / ভেনম চরিত্রে টম হার্ডি অভিনয় করেছেন। এছাড়াও তার পাশাপাশি উডি হ্যারেলসন, মিশেল উইলিয়ামস, রিড স্কট এবং নাওমি হ্যারিস চলচ্চিত্রটিতে অভিনয় করেছেন।
"ভেনম" (২০১৮) নির্মাণের সময়ই এর সিক্যূয়াল তৈরীর পরিকল্পনা করা হয়। "ভেনম" চলচ্চিত্রের শেষভাগে হ্যারলসনকে ক্লেটাস ক্যাসিডি হিসেবে সংক্ষিপ্ত সময়ের জন্য দেখা গিয়েছিল এবং এর সিক্যূয়ালে তাকে খলনায়ক হিসেবে উপস্থাপনের পরিকল্পনা করা হয়েছিল। ২০১৯ সালে এর রচয়িতা মার্সেলের পাশাপাশি অভিনেতা হার্ডি এবং হ্যারলসনের প্রত্যাবর্তন নিশ্চিত করার মাধ্যমে চলচ্চিত্রটি নিয়ে আনুষ্ঠানিক কাজ শুরু হয়। ঐ বছরের আগস্টে সেরকিসকে চলচ্চিত্রের পরিচালক হিসেবে নিয়োগ দেওয়া হয়। ২০১৯ সালের নভেম্বর থেকে ২০২০ সালের ফেব্রুয়ারি মাস পর্যন্ত ইংল্যান্ডে ল্যাবিসডেন স্টুডিওতে এর দৃশ্যধারণ করা হয়। এছাড়া ফেব্রুয়ারিতে সান ফ্রান্সিসকোতে অতিরিক্ত কিছু দৃশ্যধারণ করা হয়েছিল। চলচ্চত্রটির নাম ঘোষণা করা হয়েছিল ২০২০ সালের এপ্রিলে।
"ভেনম: লেট দেয়ার বি কার্নেজ" ২০২০ সালের অক্টোবরে মুক্তি পাওয়ার কথা থাকলেও করোনা মহামারীর কারণে তা পিছিয়ে ২০২১ সালের ১৭ই সেপ্টেম্বর মুক্তির তারিখ নির্ধারণ করা হয়েছে।
"ভেনম" (২০১৮) এর ঘটনাসমূহের এক বছর পর, অনুসদ্ধানী সাংবাদিক এডি ব্রক বিনগ্রহি সিমবিয়ট ভেনম এর আমন্ত্রয়িতা হিসেবে জীবনে সামঞ্জস্য রাখতে সংগ্রাম করে, যা তাকে একজন মারাত্মক রক্ষক হতে অতীব-মানবিক ক্ষমতার প্রদান করে। ব্রক পেশাদার খুনি ক্লিটাস ক্যাসেডি কে সাক্ষাৎকার করে তার কর্মজীবনে রাজত্ব করতে চেষ্টা করে। একটি ব্যর্থ মৃত্যুদণ্ডের পরিণামে, ক্যাসেডি কার্নেজ সিমবিয়টের আমন্ত্রয়িতা হয়ে উঠে এবং কারাগার থেকে পালিয়ে যায়।
অধিকতর, পেগি লু প্রথম চলচ্চিত্র থেকে উপযুক্তকারী দোকান মালিক মিসেস চ্যান হিসেবে তার ভূমিকায় পুনর্বৃত্তি করবেন। তাছাড়াও, শন ডিলেনি ও ল্যারি অলুভ্যামিও কে অপ্রকাশিত ভূমিকায় নির্বাচন করা হয়েছে।
ইশিতা চৌহান

ইশিতা চৌহান একজন ভারতীয় চলচ্চিত্র অভিনেত্রী ও মডেল । ২০০৭ সালে তিনি হিন্দি চলচ্চিত্র "‘আপ কা সুরুর’-"এ শিশু অভিনয়শিল্পী হিসাবে আত্মপ্রকাশ করেছিলেন। তিনি "হাইজ্যাক" (২০০৮) চলচ্চিত্রেও অভিনয় করেছিলেন।
তিনি অনিল শর্মার জিনিয়াস ছবিতে উৎকর্ষ কুমারের বিপরীতে নন্দিনী চৌহানের ভূমিকায় অভিনয়ের মধ্য দিয়ে বলিউডে প্রবেশ করেছিলেন, যা ২০১৮ সালের ২৪ আগস্টে প্রকাশিত হয়েছিল।
বিপনা থাপা

বিপন থাপা () হচ্ছেন একজন নেপালি চলচ্চিত্র অভিনেত্রী। ২০০৮ সালে আশুতোষ ভরদ্বোজের সাথে তার বিয়ে না হওয়া অবধি তিনি নেপালি চলচ্চিত্র জগতে সক্রিয় ছিলেন।
অভিনয়ের পাশাপাশি বিপনার ফ্যাশন ডিজাইনিংয়ের ব্যবসায়ও ছিল। তিনি বিভিন্ন চলচ্চিত্রে তার অভিনীত চরিত্রের জন্য নিজেই পোশাক ডিজাইন করতেন। বিপনাজ বুটিক নামে তার ফ্যাশন ডিজাইনিংয়ের ব্যবসাটি ছিল কাঠমান্ডুর ভাটভাটেনিতে।
পরিগণনামূলক বিজ্ঞান

পরিগণনামূলক বিজ্ঞান () একটি জ্ঞানের শাখা ও গবেষণার ক্ষেত্র যেখানে গাণিতিক প্রতিমান (মডেল) নকশা, বাস্তবায়ন ও ব্যবহার করে জটিল বৈজ্ঞানিক সমস্যা বিশ্লেষণ ও সমাধান করা হয়। সাধারণত পরিগণক যন্ত্র তথা কম্পিউটার ব্যবহার করে কোনও বৈজ্ঞানিক ব্যবস্থা বা প্রক্রিয়ার ছদ্মায়ন বা সাংখ্যিক বিশ্লেষণ করা হয় বলে এটিকে পরিগণনামূলক বিজ্ঞান বলা হয়ে থাকে। 
এটিকে বৈজ্ঞানিক পরিগণনামূলক কর্মকাণ্ড (Scientific computing) এবং বৈজ্ঞানিক পরিগণনা (Scientific computation সংক্ষেপে SC) নামেও ডাকা হয়।
পরিগণনামূলক বিজ্ঞানে তাত্ত্বিক পরিগণক বিজ্ঞান (কম্পিউটার বিজ্ঞানে) থেকে প্রাপ্ত সাংখ্যিক বা অ-সাংখ্যিক নির্দেশক্রম (অ্যালগোরিদম) ব্যবহার করে কী করে গাণিতিক প্রতিমান, পরিগণনামূলক প্রতিমান ও পরিগণক ছদ্মায়ন নির্মাণ করে বিজ্ঞানের (যেমন জীববিজ্ঞান, ভৌত, সামাজিক, প্রকৌশল ও মানববিদ্যার) বিভিন্ন সমস্যার সমাধান করা যায়, তা আলোচিত হয়। এছাড়া পরিগণনামূলকভাবে উচ্চচাহিদাবিশিষ্ট সমস্যাগুলির জন্য যে পরিগণক যন্ত্রাংশসামগ্রী, জালিকাব্যবস্থা, উপাত্ত ব্যবস্থাপনা, স্থিতিশীল সামগ্রী, ইত্যাদি নির্মাণ বা সর্বোচ্চীকরণ এতে আলোচনা করা হয়।
পরিগণনামূলক বিজ্ঞানের সাথে বিজ্ঞান ও প্রকৌশলবিদ্যাট চিরায়তভাবে প্রচলিত তত্ত্বীয় গবেষণা ও গবেষণাগারের পরীক্ষণকর্মের পার্থক্য আছে। এটিতে গাণিতিক প্রতিমানগুলিকে পরিগণক যন্ত্রে (কম্পিউটারে) বাস্তবায়ন করার মাধ্যমে সেগুলিকে বিশ্লেষণ করে জ্ঞানার্জন করা হয়। বিজ্ঞানী ও প্রকৌশলীরা পরিগণক যন্ত্রের জন্য পূর্বলিখনযোগ্য নির্দেশসূচী (কম্পিউটার প্রোগ্রাম) ও ব্যবহারিক নির্দেশসামগ্রী (অ্যাপ্লিকেশন সফটওয়্যার) রচনা করেন, যেগুলি অধীত ব্যবস্থাগুলির প্রতিমান হিসেবে কাজ করে। এরপর তারা এই নির্দেশসূচীগুলিকে বিভিন্ন প্রবিষ্ট পরামিতির সমষ্টিসহ নির্বাহ করে দেখেন। পরিগণনামূলক বিজ্ঞানের সারমর্ম হলো সাংখ্যিক নির্দেশক্রম (অ্যালগোরিদম) এবং/কিংবা পরিগণনামূলক গণিতের প্রয়োগ. কিছু কিছু ক্ষেত্রে এই প্রতিমানগুলির জন্য বিপুল পরিমাণের গণনার (সাধারণত ভাসমান বিন্দুভিত্তিক গণনা) প্রয়োজন হয় এবং এগুলিকে প্রায়শই অতিপরিগণক যন্ত্র (সুপারকম্পিউটার) কিংবা বিতরণকৃত পরিগণনামূলক কর্মকাণ্ড সম্পাদনকারী ভিত্তিমঞ্চগুলিতে নির্বাহ করা হয়।
সুহানা থাপা

সুহানা থাপা () হলেন একজন নেপালি চলচ্চিত্র অভিনেত্রী ও চলচ্চিত্র প্রযোজক। তিনি চলচ্চিত্র নির্মাতা সুনীল কুমার থাপা এবং চিত্রনায়িকা থেকে পরিচালক হয়ে যাওয়া ঝরনা থাপার কন্যা। "এ মেরো হাজুর ৩" চলচ্চিত্রের জন্য সেরা নবীন অভিনেত্রী বিভাগে তিনি কামনা চলচ্চিত্র পুরস্কার এবং ডি চলচ্চিত্র পুরস্কার পুরস্কার অর্জন করেছিলেন।
তিনি "এ মেরো হাজুর" (২০০২) এবং "এ মেরো হাজুর ২" (২০১৭) চলচ্চিত্র দুটি প্রযোজনা করেছেন। 
সুহানা থাপা "এ মেরো হাজুর" (২০০২) চলচ্চিত্র শিশু অভিনয়শিল্পী হিসাবে উপস্থিত হয়েছিলেন। তিনি "এ মেরো হাজুর" (২০০২) এর প্রিক‍্যুয়েল ""এ মেরো হাজুর ৩" (২০১৯)" চলচ্চিত্রে অনমোল কেসির বিপরীতে প্রধান অভিনেত্রী হিসাবে অভিনয় করেছিলেন। চলচ্চিত্রটি নেপালে ব্যাপক জনপ্রিয়তা পেয়েছিল।
ঝরনা থাপা

ঝরনা থাপা () হলেন একজন নেপালি চলচ্চিত্র অভিনেত্রী, চলচ্চিত্র প্রযোজক এবং চলচ্চিত্র পরিচালক। তিনি অসংখ্য নেপালি চলচ্চিত্রে প্রধান নারী চরিত্রে অভিনয় করেছেন। তিনি ১৯৯৮ সালে নির্মিত "ধরম সংকত" চলচ্চিত্রে অভিনয়ের জন্য সমালোচকদের প্রশংসা কুড়িয়েছিলেন।
দীর্ঘ ২০ বছর নেপালি চলচ্চিত্রে কাজ করার পরে তিনি চলচ্চিত্র পরিচালক হিসাবে কাজ শুরু করেছিলেন। তার প্রথম পরিচালিত চলচ্চিত্র "এ মেরো হুজুর ২," যা ২০১৭ সালের সেপ্টেম্বরে প্রকাশিত হয়েছিল।
ঝরনা থাপা ১৯৮৮ সালের ২৮ শে মার্চ নেপালের প্যুঠান শহরে জন্মগ্রহণ করেছিলেন। তার প্রকৃত নাম ঝরনা বাজাচার্য।
রেখা থাপা

রেখা থাপা হলেন একজন নেপালি চলচ্চিত্র অভিনেত্রী, মডেল এবং চলচ্চিত্র নির্মাতা। তিনি নেপালি চলচ্চিত্রের ইতিহাসে অন্যতম জনপ্রিয় অভিনেত্রী। তিনি ১৯৯৯ সালে মিস নেপালে সেরা দশের মধ্যে ছিলেন। দুই বছর পরে তিনি ছবিরাজ ওঝার "হিরো" চলচ্চিত্রে আত্মপ্রকাশ করেছিলেন। তিনি প্রায় ২০০ নেপালি চলচ্চিত্রে কাজ করেছেন এবং জনপ্রিয়তাও অর্জন করেছেন। তিনি সিনেমা প্রযোজনা প্রতিষ্ঠান রেখা এন্টারটেইনমেন্টের মালিক। তিনি সেরা অভিনেত্রী হিসেবে সিজি ডিজিটাল চলচ্চিত্র পুরস্কার এবং ২০১১ সালে নেফটা চলচ্চিত্র পুরস্কার অর্জন করেছেন।
রেখা থাপা পূর্ব নেপালের মোরঙ জেলার সালাকপুরে জন্মগ্রহণ করেছিলেন। স্কুলশিক্ষা শেষ করার পরে তিনি উচ্চশিক্ষার জন্য কাঠমান্ডু চলে গিয়েছিলেন। যেহেতু তার অভিনেত্রী হওয়ার তীব্র ইচ্ছা ছিল, তাই তিনি বিভিন্ন মডেলিং অনুষ্ঠানে অংশ নিতেন। পরে তিনি ১৯৯৯ সালে মিস নেপাল সুন্দরী প্রতিযোগিতায় অংশ নিয়ে শীর্ষ দশের মধ্যে ছিলেন।
রেখা থাপা ২০১৬ সালের ১২ ডিসেম্বর রাষ্ট্রীয় প্রজাতন্ত্র পার্টিতে যোগ দিয়েছেন। ২০১৭ সালের ফেব্রুয়ারিতে তিনি আরপিপির কেন্দ্রীয় সদস্য হিসাবে নির্বাচিত হয়েছেন। গায়ক কোমল অলি, সংসদ সদস্য কুন্তি শাহী এবং প্রতিভা রানা সহ আরও বেশ কয়েকটি জনপ্রিয় মুখও তখন নির্বাচিত হয়েছিল। 
এর আগে ২০১৩ সালে রেখা থাপা নেপালের মাওবাদী ইউনিফাইড কম্যুনিস্ট পার্টিতে যোগদান করেছিলেন। তবে এক বছর পরে তিনি ঘোষণা করেছিলেন যে তিনি আর সেই রাজনৈতিক দলের সাথে যুক্ত নন।
জল শাহ

জল শাহ ( ) হলেন একজন নেপালি অভিনেত্রী যিনি ১৯৯০-এর দশকের শেষের দিকে সমধিক জনপ্রিয় ছিলেন। তিনি বর্তমানে মার্কিন যুক্তরাষ্ট্রে থাকেন।
তিনি ১৯৯৪ সালে "শ্রীস্বস্থানী" নামে একটি ধর্মীয় চলচ্চিত্র দিয়ে তার কর্মজীবন শুরু করেছিলেন। যদিও সেই চলচ্চিত্রে তার ভূমিকা ছিল খুবই ছোট। তিনি ১৯৯৬ সালে ১৪ বছর বয়সে "অবতার" নামক বাণিজ্যিক চলচ্চিত্রে আত্মপ্রকাশ করেছিলেন।
চলচ্চিত্রটি পরিচালনা করেছিলেন প্রকাশ সায়ামি। সেই থেকে তিনি ৫০ টিরও বেশি নেপালি চলচ্চিত্রে অভিনয় করেছেন। তার প্রথম সুপার-হিট কলিউড চলচ্চিত্র"থুলডাই" যাতে তিনি মুখ্য ভূমিকায় ছিলেন। চলচ্চিত্রটি ১৯৯৮ সালে মুক্তি পেয়েছিল এবং তাতে তার বিপরীতে ছিলেন জনপ্রিয় অভিনেতা শিবশ্রেষ্ঠ। বিশেষ করে চলচ্চিত্রটির একটি গান ("সুনা সুনা সানাম।") দর্শকমহলে বেশ পছন্দের ছিল। একটি সাধারণ গ্রামের মেয়ে, একজন পুরোদস্তুর গৃহিনী এবং এমনকি একটি আধুনিক মেয়ে থেকে শুরু করে বিভিন্ন চরিত্রে তিনি অভিনয় করেছেন। তবে তিনি তার আবেগমিশেল অভিনয়ের জন্যই সবচেয়ে বেশি পরিচিত।
নভেম্বর রেইন (২০১৪-এর চলচ্চিত্র)

নভেম্বর রেইন ২০১৪ সালের একটি নেপালি ভাষার চলচ্চিত্র যা পরিচালনা করেছেন দীনেশ রাউত এবং প্রযোজনা করেছেন আরিয়ান সিগডেল ও সুনীল গিরি। চলচ্চিত্রে নভেম্বর মাসে অস্বাভাবিক বৃষ্টিপাত রয়েছে যা আয়ুষ (আরিয়ান সিগডেল) এবং শীতল (নম্রতা শ্রেষ্ঠা) এর জীবনে পরিবর্তন এনেছে। এটি ২০১৪ সালে বিশ্বব্যাপী মুক্তি পেয়েছিল।
শীতল (নম্রতা শ্রেষ্ঠা) জন্ম থেকেই হৃদরোগে আক্রান্ত ছিলেন। তাকে বাঁচাতে এবং তার জীবনের শেষ ইচ্ছা বজায় রাখার জন্য, অমিতেশ শাহ অভিনীত ডঃ শর্মা (শিতালের বাবা) অবৈধভাবে আয়ুষের (আরিয়ান সিগডেল) সাথে শিতালের হৃৎপিণ্ড অদলবদল করে, যে একই দিনে জন্মগ্রহণ করে। এরপর তিনি আয়ুষের আসল পিতামাতার কাছে তাকে মৃত বলে দাবি করে। পরবর্তীতে, একজন নার্স আয়ুষকে দত্তক নিয়ে ধরেনে লালন-পালন করে। নার্সের মৃত্যুর পর আয়ুষ জানতে পারে যে সে তার আসল মা নয় পরে ডঃ শর্মাকে খুঁজতে এবং সত্য জানতে সে কাঠমান্ডু ভ্রমণ করে।
আয়ুষের একতরফা প্রেমিকা দালি (চুলথিম দোলমা) তাকে অনুসরণ করে কাঠমান্ডুতে যান যেখানে তিনি তার সত্যিকারের বাবা-মাকে সাহায্য করেন যারা কঠিন সময়ে বসবাস করছেন এবং ঋণের মধ্যে ছিলেন। তার প্রকৃত বাবা-মাকে তাদের আর্থিক সমস্যা থেকে সাহায্য করে, আয়ুষ বুঝতে পারে যে তার জীবন শীঘ্রই শেষ হতে যাচ্ছে।
শীতল ও আয়ুষ যারা একে অপরের প্রতি প্রেমে পড়ে গিয়েছিল (তাদের আগের ইতিহাস অজানা) এরপর একবার আয়ুষ সত্য জানতে পারলে, সে শিতালকে সবদিক থেকে উপেক্ষা করে। শিতাল তার অনুভূতি থেকে মুক্তি পেতে পারে না যখন সে বুঝতে পারে যে আয়ুষ তাকে উপেক্ষা করছে এবং আয়ুষ ইতোমধ্যে মৃত্যুর দিকে এগিয়ে আসছে।
আয়ুষ শীতল এবং দলি উভয়ের জন্য একটি বিশাল বেদনা রেখে যায় এবং যখনই বৃষ্টি হয় তারা তাদের প্রিয় আয়ুষের স্মৃতিতে বৃষ্টিতে নিজেদের হারিয়ে ফেলে।
নভেম্বর রেইন তার উদ্বোধনী দিনেই প্রায় ২০ লাখ নেপালি রুপী আয় করে। মাত্র দুই দিনে মোট আয় ছিল ৬৫ লাখ রুপী। নভেম্বরের রেইন দর্শকদের মধ্যে সমালোচনামূলকভাবে প্রশংসিত হয়েছে। নভেম্বর রেইন ইতিবাচক পর্যালোচনা পেয়েছে এবং ২ কোটিরও বেশি রুপী আয় করেছে।
ফারুক আহমেদ (নাট্যাভিনেতা)

ফারুক আহমেদ বাংলাদেশের একজন খ্যাতিমান নাট্যকার এবং অভিনেতা। তিনি জাহাঙ্গীরনগর বিশ্ববিদ্যালয়ে ভূগোল ও পরিবেশ বিষয়ে পড়াকালীন সময়ে মঞ্চে অভিনয় দিয়ে অভিনয় জীবন শুরু করেন। তিনি বাংলাদেশ টেলিভিশনে প্রচারিত "বারো রকম মানুষ" নাটকে রসিক লাল নামের এক নেতিবাচক চরিত্রে অভিনয়ের মাধ্যমে সারাদেশে পরিচিতি লাভ করেন। তিনি জনপ্রিয় নাট্যকার ও লেখক হুমায়ূন আহমেদের নাটকের নিয়মিত মুখ ছিলেন।
ফারুক আহমেদ ঢাকা বিভাগের মানিকগঞ্জ জেলায় জন্মগ্ৰহণ করেন। তিনি জাহাঙ্গীরনগর বিশ্ববিদ্যালয়ে ভূগোল ও পরিবেশ বিষয়ে পড়াশোনা করেছেন। ব্যক্তি জীবনে ফারুক আহমেদ এক কন্যা সন্তানের জনক।
ফারুক আহমেদ ১৯৮৩ সালে ঢাকা থিয়েটারের সঙ্গে যুক্ত হন। সেখানে তিনি হুমায়ূন ফরীদি, আফজাল হোসেন, সুবর্ণা মুস্তাফা, শিমুল ইউসুফ, রাইসুল ইসলাম আসাদ, আহমেদ রুবেল ও লিটু আনামের মতো অভিনেতাদের সাথে কাজ করেছেন। প্রায় ২৫ বছর সময়ের মতো তিনি থিয়েটারের সাথে যুক্ত ছিলেন। থিয়েটারে থাকাকালীন "কীর্তনখোলা", "প্রাচ্য", "কেরামত মণ্ডল", "চক্র" ও "যৈবতী কন্যার" মতো নাটকে অভিনয়ের মাধ্যমে তিনি উল্লেখযোগ্যভাবে আলোচিত হন।
বিশ্ববিদ্যালয় থেকে পাশ করার পর ফারুক আহমেদ কিছুদিনের জন্য ব্র্যাকসহ বিভিন্ন এনজিওতে যুক্ত ছিলেন।
ইমদাদুল হক মিলনের টিভি নাটক "বড় রকমের মানুষ"-এ রসিকলাল চরিত্রে অভিনয় করে তিনি প্রথম নজর কাড়েন। এর কিছুদিন পরই তিনি হুমায়ূন আহমেদের নজরে আসেন এবং অভিনয় করেন তার পরিচালিত অচিন বৃক্ষ নাটকে। এরপর তিনি স্বাধীন খসরু ও এজাজুল ইসলাম এর সাথে হুমায়ূন আহমেদ এর ব্যপক জনপ্রিয় ধারাবাহিক নাটক " তারা তিন জন " নাটকে অভিনয় করেন।
অভিনয় ছাড়া ফারুক আহমেদ লেখালেখিও করেন। কাল সাপের দংশন, উচ্চ বংশ পাত্র চাই, ডিগবাজি,দুই বাসিন্দা ও পানি পড়াসহ বেশ কিছু নাটকের চিত্রনাট্য লিখেছেন এবং বদরাগী বদরুল ও হাউ মাউ খাও নামে দুটি নাটক পরিচালনাও করেছেন।
তার পরিচালিত প্রথম নাটক ছিল ডিগবাজি। যেখানে অভিনয় করেছিলেন এজাজুল ইসলাম, হোসনে আরা পুতুল ও তিনি নিজে।
প্রধানত নাট্য অভিনেতা হিসাবে পরিচিত হলেও তিনি কয়েকটি চলচ্চিত্রেও অভিনয় করেছেন।
তিনি ২০২৪ সালে মুক্তি প্রাপ্ত বাংলা চলচ্চিত্র " চরিত্র (২০২৪-এর চলচ্চিত্র) " অভিনয় করেন।।
ফারুক আহমেদের অভিনয়ে মুগ্ধ হয়ে হুমায়ূন আহমেদ তার লেখা "লিলুয়া বাতাস" বইটি তার নামে উৎসর্গ করেছিলেন।
জয়নাল হাজারী কলেজ

জয়নাল হাজারী কলেজ বাংলাদেশের ফেনী জেলার একটি ঐতিহ্যবাহী শিক্ষাপ্রতিষ্ঠান। এটি ফেনী শহর থেকে ২ কিমি দক্ষিণ অবস্থিত।
এই কলেজটি ১৯৯৩ সালে পাবলিক কলেজ হিসেবে প্রতিষ্ঠিত হয়। পরবর্তীতে এটি জয়নাল হাজারী নামে স্থাপিত করা হয়।
সাসক্যাচুয়ান পর্বত (আলবার্টা)

সাসক্যাচুয়ান পর্বত কানাডার আলবার্টা প্রদেশের ব্যানফ জাতীয় উদ্যানের অবস্থিত উত্তর সাসক্যাচুয়ান নদীর উপত্যাকা অঞ্চলের একটি পর্বত। ভৌগোলিকভাবে পর্বতটি কানাডিয় রকিজের অংশ। প্রাক-ক্যাম্ব্রিয়ান থেকে জুরাসিক যুগের পাললিক শিলায় গঠিত। পর্বতের পূর্ব শৈলশিরায় দুই কিলোমিটারের মধ্যে 'ক্লিওপেট্রার সূচ' নামে পরিচিত বাতিঘর সদৃশ্য ৭৫ মিটার উচ্চ একটি প্রাকৃতিকভাবে বিচ্ছিন্ন চূড়া আছে।
১৮৯৮ সালে ব্রিটিশ পর্বতারোহী জন নরম্যান কলি, পর্বতটির নিকটবর্তী সাসক্যাচুয়ান নদী'র নামে নামকরণ করেছিলেন। একটি প্রতিবেদনে বলা হয় যে, এ পর্বতের বারিপাতে সৃষ্ট পানি প্রবাহ উত্তর সাসক্যাচুয়ান নদীতে পতনের কারণে নরম্যান কলি এই নদীর নামে নামকরণ করেছিলেন। ১৯২৩ সালে কনরাড কেইন, ডাব্লিউ এস লাড ও জে মনরো থোরিংটন সর্বপ্রথম এই পর্ব আরোহণ করেছিলেন।
সাসক্যাচুয়ান পর্বতের চুড়া হতে দুই কিলোমিটার পূর্ব খাড়িতে একটি প্রাকৃতিক সুউচ্চ মিনার আছে, যা অনানুষ্ঠানিক ভাবে বাতিঘর চূড়া নামে পরিচিত। সমুদ্রপৃষ্ঠ হতে মিনারটি 'ক্লিওপেট্রা'র সূচ' নামেও পরিচিত।
১৯৬৪ সালে জি বোয়েনিশ ও এল ম্যাকেয় এই চূড়াটিতে সর্বপ্রথম আরোহণ করেছিলেন।
ব্যানফ জাতীয় উদ্যানের অন্যান্য পর্বতের মত সাসক্যাচুয়ান পর্বত মূলত প্রাক-ক্যাম্ব্রিয়ান থেকে জুরাসিক যুগের পাললিক শিলায় গঠিত। ল্যরামাইড অরোজেনি'র মত ভূতাত্ত্বিক ঘটনা চলাকালে অগভীর সমুদ্রের পাললিক শিলা ধাক্কা দিয়ে আরও পূর্ব দিকের অপেক্ষাকৃত নবীন শিলার উপর ঠেলে দিলে এপর্বতগুলির সৃষ্টি হয়। সাসক্যাচুয়ান পর্বতের উত্তরাংশে একটি নামহীন হিমবাহ আছে, যা পার্কার শৈলশিরা হতে ভালভাবে দেখা যায়।
কোপেনের জলবায়ু শ্রেনীবিভাগ অনুযায়ী সাসক্যাচুয়ান পর্বত, উত্তর মেরুর ঠিক দক্ষিণে অবস্থিত ঠান্ডা, তুষারাবৃত শীত মৌসুম এবং মৃদু গ্রীষ্মকালীন জলবায়ু অঞ্চলে অবস্থিত। এখানে তাপমাত্রা সাধারণত -২০° এবং শীতল বায়ূ প্রবাহ থাকলে -৩০° সেলসিয়াস পর্যন্ত নেমে যায়। এই পর্বত আরোহণের জন্য গ্রীষ্মকালের আবহাওয়া সবচেয়ে উপযোগী।
গুরমিত বাওয়া

গুরমিত বাওয়া হলেন ভারতীয়, পাঞ্জাবি ভাষার, লোক গায়ক। তিনি তাঁর দীর্ঘ "হেক" (ইংরাজী: "হো", যেটি হল পাঞ্জাবি লোকগানের শুরুতে শ্বাসরুদ্ধ করে রাখা) এর জন্য বিশেষভাবে পরিচিত। তিনি প্রায় ৪৫ সেকেন্ড এটি ধরে রাখতে পারেন।(প্রয়াত) আলম লোহারের পরে, তিনি জুগনি গাইবার জন্য পরিচিত এবং তিনি হলেন দূরদর্শনে গাওয়ার সুযোগ পাওয়া প্রথম পাঞ্জাবি মহিলা গায়িকা।
বাওয়া ১৯৪৪ সালে জন্মগ্রহণ করেছিলেন, প্রাথমিক জীবনে তাঁর নাম ছিল গুরমিত কৌর। তাঁর বাবা ও মায়ের নাম ছিল যথাক্রমে সর্দার উত্তম সিং এবং রাম কৌর। তাঁর জন্মস্থান ছিল পাঞ্জাবের কোঠে গ্রাম। গ্রামটি এখন ভারতীয় পাঞ্জাবের গুরুদাসপুর জেলার একটি অংশ। তাঁর মাত্র দুবছর বয়সে তাঁর মায়ের মৃত্যু হয়েছিল। সেই সময়ে, মেয়েদের পড়াশুনা করতে দেওয়া হতনা, এমনকি বয়স্কদের অনুমতি ব্যতীত বাইরে যেতেও দেওয়া হত না। কিন্তু বাওয়া একজন শিক্ষক হওয়ার স্বপ্ন দেখেছিলেন এবং তিনি জে.বি.টি. পাস করেন। তিনি ওই অঞ্চলের প্রথম নারী শিক্ষক।
পাঞ্জাবি লোক সংগীতশিল্পী কিরপাল বাওয়ার সাথে তাঁর বিবাহ হয়েছিল, এবং এই দম্পতির তিনটি কন্যাসন্তান রয়েছে। এর মধ্যে দুজন, লাচি বাওয়া এবং গালোরি বাওয়া, গান করেন।
তাঁর কর্মজীবন শুরু হয়েছি ১৯৬৮ সালে। তাঁর স্বামী কিরপাল সিং বাওয়া তাঁকে উৎসাহিত করেছিলেন। তিনি সর্বদা আলগোজা, চিমটা, ঢোলক এবং টুম্বির মত পাঞ্জাবি লোকজ যন্ত্রের সাথে গান করেন। মুম্বাইতে পাঞ্জাব অ্যাসোসিয়েশন আয়োজিত একটি অনুষ্ঠানে তিনি শ্রোতাদের বিস্ময়াভিভূত করেছিলেন। বলিউড অভিনেতা প্রেম চোপড়া, প্রাণ এবং বিশেষত রাজ কাপুর দাঁড়িয়ে পড়ে তাঁকে অভিবাদন জানিয়েছিলেন। রাজ কাপুর বারবার "ম্যায়ঁ জাট্টি পাঞ্জাব দি, মেরি নার্গিস ওয়ারগী আখ" গানটির জন্য অনুরোধ করেছিলেন। তিনি বিদেশেও সঙ্গীত পরিবেশন করেছেন। তিনি ১৯৮৭ সালে ইউএসএসআর এবং ১৯৮৮ সালে জাপানে আয়োজিত ভারত উৎসব চলাকালীন ভারতের প্রতিনিধিত্ব করেছিলেন। তিনি ১৯৮৮ সালে ব্যাংককের থাইল্যান্ড সংস্কৃতি কেন্দ্রেও সঙ্গীত পরিবেশন করেছিলেন। তিনি ১৯৮৯ সালে বসরা উৎসব এবং ত্রিপোলির (লিবিয়া) ২৫ তম জশন-এ-আজাদির উৎসবটিতে দেশের প্রতিনিধিত্ব করেছিলেন।
তাঁর পুরস্কারগুলির মধ্যে আছে ১৯৯১ সালে পাঞ্জাব সরকার কর্তৃক "রাজ্য পুরস্কার", পাঞ্জাব নাটক আকাদেমির "সংগীত পুরস্কার", ২০০২ সালে মধ্যপ্রদেশ সরকারের জাতীয় "দেবী অহল্যা পুরস্কার" এবং ২০০৮ সালে পাঞ্জাবি ভাষা বিভাগ দ্বারা "শ্রোমণি গায়িকা পুরস্কার"
আর্সেনিয়েভ

আর্সেনিয়েভ (রুশ: Арсе́ньев) রাশিয়ার প্রিমারস্কি ক্রাইয়ের একটি শহর। এটি ক্রাইয়ের প্রশাসনিক কেন্দ্র ভ্লাদিভোস্টকের প্রায় ১৬০ কিলোমিটার (৯৯ মাইল) উত্তর-পূর্বে দিকে অবস্থিত। ২০১০ সালের আদমশুমারি অনুসারে শহরের মোট জনসংখ্যা ৫৬,৭৫০ জন। এটি পূর্বে "সেমিওনকা" (১৯৫২ সাল অবধি) নামে পরিচিত ছিল।
আর্মেনিয়েভের ইতিহাস শুরু হয় ১৮৯৫ সাল থেকে, যখন সেমিওনভকা (Семёновка) প্রতিষ্ঠিত হয়। [২] প্রথম বসতির বাসিন্দারা হলেন পুরাতন বিশ্বাসীরা। এখানে ১৯০১ সালে ইউক্রেনের পোলতভা ওব্লাস্টের থেকে আগত অভিবাসী কৃষকরা বসতি স্থাপন করেন। এই বসতিকে ১৯৩৭ সালে একটি শাখা-রেলপথের দ্বারা ট্রান্স-সাইবেরিয়ান রেলওয়ের সাথে সংযুক্ত করা হয়। সেমিয়ানোভায় ১৯৪০ সালে রাশিয়ার সুদূর পূর্বের প্রথম বিমান চলাচল কেন্দ্র নির্মিত হয়, যা বর্তমানে "প্রগ্রেস আর্মেনিয়েভ এয়ারক্রাফ্ট ওয়ার্কস" নামে পরিচিত। সেমিওনভকাকে ১৯৫২ সালে শহরের মর্যাদা প্রদান করা হয় এবং ১৯১২ সালে সেমিওনভকা ভ্রমণকারী পূর্ব প্রাচ্যের একজন গবেষক, বিজ্ঞানী, ভ্রমণকারী ও লেখক ভ্লাদিমির আর্সেনিয়েভের নামে শহরটিকে "আর্সেনিয়েভ"[২] নামে নামকরণ করা হয়।
স্নায়ুযুদ্ধের সময় আর্মেনিয়েভের উত্তর-পূর্বে ভারফোলোমিয়েভকায় একটি বিমান ঘাঁটি ছিল।
শহরের অর্থনীতিতে ১৯৯৯ সাল পর্যন্ত রাষ্ট্রীয় উদ্যোগ প্রাধান্য লাভ করেছে। সংস্থাসমূহের কর্মীদের জনসংখ্যায় সক্ষম শরীরের কর্মীরাদের দুই-তৃতীয়াংশ অন্তর্ভুক্ত। অন্যান্য শিল্পগুলিতে অতিরিক্ত ১২,০০০ জনকে নিয়োগ করে। আর্সেনিয়েভে প্রায় ৪,০০০ জন কর্মহীন রয়েছেন। শহরের বৃহত্তম উদ্যোগ "আসকোল্ড শিপ বিল্ডিং প্ল্যান্ট" ও "প্রগ্রেস" (অগ্রগতি), সাধারণত সামরিক পণ্য উৎপাদন করে।
এক্কালাম

এক্কালাম হল মূলত ভারতের তামিলনাড়ুতে ব্যবহৃত একটি সুশীর যন্ত্র। এটি মন্দিরের উৎসব এবং মিছিলের সময় বাজানো একটি বাদ্যযন্ত্র। নাগপট্টিনামের শ্রী সৌন্দররাজা পেরুমল মন্দিরে পুরাত্তাসির সময় উদ্‌যাপিত দশ দিনের মানাওয়ালা মামুনিগাল উৎসব চলাকালীনও এটি বাজানো হয়। এটি সাধারণত ড্রাম বা অন্য এক্কালামের সাথে বাজানো হয়।
এক্কালাম হল পিতল বা তামা দ্বারা তৈরি তূরী। এটিতে চারটি কপাটিকা রয়েছে যেগুলি একে অপরের সাথে সংযুক্ত থাকে, এর এক প্রান্তে একটি ঘণ্টা থাকে। বাদক যখন এটি বাজায় তখন তা থেকে বেরিয়ে আসা কম্পনের দ্বারা শব্দ উৎপাদিত হয়। ঠোঁটের টান পরিবর্তন করে এবং এর মধ্যে প্রবাহিত বায়ুর শক্তি পরিবর্তিত করে স্বর পরিবর্তন করা হয়।
উৎপাদিত শব্দের বেশিরভাগ ঘণ্টা থেকে সরাসরি বাইরের দিকে বেরিয়ে আসে।
শ্রীরঙ্গম মন্দিরে এই যন্ত্রের দুটি বৈচিত্র্য রয়েছে — একটি রৌপ্য নির্মিত (ভেলী এক্কালাম), যেটি বৈকুণ্ঠ একাদশী উৎসব চলাকালীন তিরুচিনামের সময় বাজানো হয়, এবং অন্যটি পিতলনির্মিত (সেম্বু এক্কালাম)। বৈকুণ্ঠ একাদশী উৎসব ছাড়াও, পাগল পাথু, কৈশিকা একাদশী উৎসব, থায়ারের জন্য নবরত্রি উৎসব এবং ভগবান রঙ্গনাথের শোভাযাত্রার সময়, পাঁচ ফুট দীর্ঘ ভেলি এক্কালাম বাজানো হয়।
এর আগে পবিত্রতা, থের উৎসব এবং অন্যান্য গুরুত্বপূর্ণ উৎসব চলাকালীন এক্কালাম অনুষ্ঠিত হত। পড়াপ্পাইয়ের মরিয়ম্মান মন্দিরে আদি তিরুভিজার সময়, দেবতাকে শোভাযাত্রায় এক্কালামের সাথে নিয়ে যাওয়া হয়।
প্রাচীন লোকশৈলী এক্কালা কুঠুতে, শিল্পীরা এই যন্ত্রটি বাজানোর সময় নৃত্য করতেন। থোটিপতি নায়াকাররা বিবাহ ও অন্যান্য সামাজিক অনুষ্ঠানে এই যন্ত্রটি বাজাতেন। এখন এক্কালা কুঠুর অস্তিত্ব নেই।
লোকেরা শিকারের জন্য গেলে এবং শিকার করা প্রাণীটি আনার সময়ে মিছিলে এক্কালাম বাজানো হত। তথ্যসূত্র বলছে যে তিরুচিনাম, উদাল, ব্রহ্মতালম, সাঙ্গু সহ এই যন্ত্রটি ভগবান শিবের প্রিয়। বহু প্রাচীন মন্দিরে এবং পেরিয়াপুরনমে পাথরের শিলালিপিতে এই প্রাচীন বাদ্যযন্ত্রটি সম্পর্কে উল্লেখ পাওয়া যায়।
তড়িৎ-ধাতুবিজ্ঞান

ধাতুবিজ্ঞানের যে শাখায় কীভাবে তড়িৎশক্তি ব্যবহার করে বৈদ্যুতিক প্রক্রিয়াসমূহ (যেমন তড়িৎবিশ্লেষণ) ধাতুকে গলিয়ে আকরিক থেকে নিষ্কাশন বা পৃথক করা হয়, ধাতুর পরিশোধন করা হয়, সংকর ধাতু প্রস্তুত করা হয় কিংবা ধাতুর প্রলেপ তৈরী করা হয়, সেই ব্যাপারগুলি গবেষণা করা হয়, তাকে তড়িৎ-ধাতুবিজ্ঞান () বলে। সাধারণত ধাতু উৎপাদনের শেষ ধাপে তড়িৎ-ধাতুবৈজ্ঞানিক পদ্ধতিগুলি প্রয়োগ করা হয়, এর আগে তাপ-ধাতুবিজ্ঞান ও উদ্‌ধাতুবিজ্ঞান-সংশ্লিষ্ট প্রক্রিয়াগুলি সম্পন্ন করা হয়।
তড়িৎপ্রবাহের ফলে যে তড়িৎ-রাসায়নিক ক্রিয়ার সৃষ্টি হয়, তার ফলে ধাতব যৌগগুলির বিজারণ ঘটে এবং এভাবে ধাতু পৃথক বা পরিশোধন করা যায়। তড়িৎবিশ্লেষণ প্রক্রিয়াটি বিগলিত ধাতব অক্সাইডের উপরে প্রয়োগ করা যায় (বিগলিত তড়িৎবিশ্লেষণ)। যেমন এভাবে হল-এরো প্রক্রিয়ার মাধ্যমে অ্যালুমিনিয়াম অক্সাইড থেকে অ্যালুমিনিয়াম উৎপাদন করা যায়। তড়িৎবিশ্লেষণকে তাপ-ধাতুবৈজ্ঞানিক পদ্ধতিতে ধাতু উৎপাদনের সর্বশেষ পরিশোধন ধাপ হিসেবে ব্যবহার করা যায় (তড়িৎ-পরিশোধন)। এছাড়া এটিকে উদ্‌ধাতুবৈজ্ঞানিক পদ্ধতিতে সৃষ্ট একটি জলীয় ধাতব লবণের দ্রবণ থেকে ধাতুকে বিশ্লিষ্ট করার (তড়িৎ-নিষ্কাশন) কাজেও ব্যবহার করা হয়।
তড়িৎ-ধাতুবিজ্ঞান ক্ষেত্রটি ধাতুর তড়িৎ-আস্তরণ (Electrophoretic deposition বা electrodeposition)। এই প্রক্রিয়াগুলিকে চারটি শ্রেণীতে ভাগ করা যায়:
নিদানবিজ্ঞান

নিদানবিজ্ঞান বা রোগের কারণ-নির্ণয় বিজ্ঞান ( বা Aetiology) বলতে চিকিৎসাবিজ্ঞানের একটি শাখাকে বোঝায় যেখানে কোনও রোগের বা রোগের শ্রেণীর কারণ বা কারণসমূহ নিয়ে গবেষণা করা হয়। বাংলা ভাষায় কোনও রোগের মূল কারণকে নিদান বলা হয়। ইংরেজিতে এই কারণকেও "এটিওলজি" (Etiology) বলা হয়ে থাকে।
যখন কোনও রোগের কারণ নির্ণয় করা সম্ভব হয় না, তখন সেটিকে "স্বয়ম্ভূত রোগ" (Idiopathic disease) বলা হয়।
রোগবিস্তার বিজ্ঞানের আলোচনায় ৬ ধরনের কারণ নির্দেশ করা হতে পারে। এগুলি হল: 
রোগের কারণের বিভিন্ন স্তর থাকতে পারে। আণবিক, জৈবিক, ব্যক্তিগত ও সামাজিক স্তরের কারণসমূহ রোগের সৃষ্টি বা রোগের সম্ভাবনা বৃদ্ধি করতে পারে এবং এগুলির কোন্‌টিকে অগ্রাধিকার দেওয়া উচিত, সেটি ব্যক্তিভেদে ভিন্ন ভিন্ন হতে পারে। রোগের কারণের সার্বজনীন কার্যকরী সংজ্ঞার সাথে বিশেষ কোনও রোগীর রোগের কারণের প্রতিমান (মডেল) নির্মাণের পার্থক্য আছে।
রণশিঙ্গা

রণশিঙ্গা হল তামা বা তামা মিশ্র দ্বারা তৈরি প্রাচীন শিঙ্গার এক প্রকার। এটি ভারত এবং নেপাল উভয় অঞ্চলেই ব্যবহৃত হয়। যন্ত্রটি দুটি বক্র ধাতব অংশ দিয়ে তৈরি, যাদের একত্রে যোগ দিয়ে একটি "এস" আকার তৈরি করে। এটি অর্ধচন্দ্রাকারেও পুনরায় সাজানো যেতে পারে।
এটি একটি বক্র-নল যন্ত্রের গোষ্ঠীর অংশ, যার মধ্যে রণশিঙ্গা, নরশিঙ্গা এবং শৃঙ্গ অন্তর্ভুক্ত। এটি লাওয়া এবং তিব্বতীয় ডুংচেনের সাথেও সম্পর্কিত হতে পারে, দুটিই সরল নলাকার তামা নির্মিত শিঙ্গা।
এই বাদ্যযন্ত্রের নাম বিভিন্নভাবে বানান করা হয়েছে নরশিঙ্গা, রামশিঙ্গা, শৃঙ্গ।
"সংস্কৃত" শব্দ শৃঙ্গ থেকে শিঙ্গা এসেছে এবং এটি উত্তর ভারত ও নেপালে ব্যবহৃত হয়। এটির আধুনিক রূপগুলি হল ""সিগ"", ""সিগা"", এবং ""সিংগা""। শব্দটি ঐতিহাসিকভাবে বিভিন্ন আকার এবং প্রকারের জন্য ব্যবহৃত হয়েছিল, সেগুলি হল সোজা শিঙ্গা এবং জলের মহিষের শিং দিয়ে তৈরি শিঙ্গা সহ ষাঁড়ের শিং দিয়ে তৈরি মুখনলগুলি।
রামশিঙ্গা উচ্চারণটি ভারতের জন্যই নির্দিষ্ট। এটিতে খুব পাতলা ধাতুর চারটি নল ব্যবহার করা হয় যেগুলি একটি অপরটির মধ্যে আটকায়। এটি উল্লেখ এমিলিও সালগারির লেখায় পাওয়া যায়। এর মধ্যে একটি লেখা হল "দ্য মিস্ট্রি অফ ব্ল্যাক জাঙ্গল" (১৮৯৫)। যেখানে এটি ঠগিদের ধর্মানুষ্ঠানের সাথে সম্পর্কিত।
"ফৌকল্ট'স পেন্ডুলাম এর (১৯৮৮) ৬২ অধ্যায়ে একজন ড্রুইড সম্প্রদায়ের কোনও ভক্তের দ্বারা বাজানো "রামশিঙ্গা"র উল্লেখ আছে।
নেপালের দামাই বর্ণের সংগীতজ্ঞরা ঐতিহাসিকভাবে "দামাই বাজা" গোষ্ঠীগুলিতে 'সি' আকারের শিঙ্গা বাজিয়েছিলেন। নেপাল, হিমাচল প্রদেশ এবং দক্ষিণ বিহারে এই রূপটি ব্যবহৃত হয়।
রিচা শর্মা

রিচা শর্মা ( ) হলেন একজন নেপালি চলচ্চিত্র অভিনেত্রী, মডেল ও ভিডিও জকি।
রিচা শর্মা ১৯৮৭ সালের ১৭ জুলাই নেপালের ধনগঢ়িতে জন্মগ্রহণ করেছিলেন। তিনি কৈলালী জেলায় বড় হয়েছেন। বর্তমানে তিনি কাঠমান্ডুতে থাকেন।
এখন অবধি রিচা শর্মা ১৭ টি চলচ্চিত্রে অভিনয় করেছেন, যার মধ্যে দুটি চলচ্চিত্র তিনি নিজেই প্রযোজনা করেছেন।
তিনি ২০১৯ সালের ডিসেম্বরে কাঠমান্ডুতে ললিতপুর ভিত্তিক লাবিম মলের পরিচালক দীপেক্ষ বিক্রম রানাকে বিয়ে করেছেন। বিয়ের আগে থেকেই তার সাথে দু'বছর ধরে সম্পর্কে ছিলেন তিনি।
সৃজনা সুব্বা

সৃজনা সুব্বা ( ) হলেন একজন নেপালি চলচ্চিত্র অভিনেত্রী। তিনি "লুট" (২০১২), "কাবাডি কাবাডি" (২০১৫), ডাইং ক্যান্ডেল (২০১৬) এবং "লুট ২" (২০১৭) চলচ্চিত্রের বিভিন্ন ভূমিকায় অভিনয় করেছেন।
পদম সুব্বার সাথে সৃজনা সুব্বার বিয়ে হয়েছিল এবং তাদের একটি সন্তান রয়েছে।
রবিনা দেসরাজ শ্রেষ্ঠ

রবিনা দেসরাজ শ্রেষ্ঠ ( ) (জন্ম ২৭ এপ্রিল ১৯৭০) হলেন একজন নেপালি মিডিয়া ব্যক্তিত্ব ও ব্যাংকার। তিনি মেগা ব্যাংক নেপাল লিমিটেডের প্রধান নির্বাহী কর্মকর্তা।
তিনি বেশ কয়েকটি জাতীয়/আন্তর্জাতিক পুরস্কার পেয়েছেন। নেপালের ব্যাংকিং ও বিনোদন খাতেও তার নামটি উল্লেখযোগ্য। তিনি (এফএনসিসিআই) কর্তৃক নিযুক্ত নারী উদ্যোক্তা উন্নয়ন কমিটির সহ-সভাপতি হিসাবে নির্বাচিত হয়েছিলেন এবং ২০১৮ সালে নেপালে ইতিহাস সৃষ্টিকারী প্রভাবশালী নারীদের তালিকায়ও ছিলেন।
রবিনা দেসরাজ শ্রেষ্ঠ বেশকিছু সাময়িকী এবং সংবাদপত্রেও বিশেষ সংখ্যায় প্রচারিত হয়েছেন। এসব সংখ্যায় তার ছবি তোলা (ফটোশুট), ব্র্যান্ড এন্ডোর্সমেন্টস, সৌন্দর্য প্রতিযোগিতার পর্যালোচনা, অনুষ্ঠান স্থগিতকরণ, কোচিং, প্রচারণা ইত্যাদি কাজ উঠে এসেছে
রবিনা দেসরাজ শ্রেষ্ঠ ১৯৭০ সালের ২৭ এপ্রিলে প্রকৌশলী পুরান দেসরাজ শ্রেষ্ঠ এবং শান্তি দেশরাজ শ্রেষ্ঠ দম্পতির ঘরে জন্মগ্রহণ করেছিলেন। রাজিব দেসরাজ নামে শ্রেষ্ঠ তার একটি বড় ভাই রয়েছে। আয়ুষ্মান এবং আশীর্মান নামে তার দুটি সন্তান রয়েছে যারা দুজনেই নেপালি চলচ্চিত্র অভিনেতা ও মডেল। তিনি শৈশবকাল কাটিয়েছেন ভারতের পশ্চিমবঙ্গ কালিম্পংয়ে এবং একটি ড. গ্রাহামের হোম্স মিশনারি স্কুলে পড়াশুনা করেছিলেন। তিনি নেপালের মডার্ন ইন্ডিয়ান স্কুল থেকে মাধ্যমিক পড়াশোনা শেষ করে ভারতের কলকাতার শ্রী শিক্ষায়তন কলেজ থেকে স্নাতকোত্তর করেছেন এবং তারপর ইন্দিরা গান্ধী রাষ্ট্রীয় মুক্ত বিশ্ববিদ্যালয় থেকে পল্লী উন্নয়নে স্নাতকোত্তর ডিগ্রি অর্জন করেছেন।
আরাস্‌

আরাস্‌ ডেনমার্কের দ্বিতীয় বৃহত্তম শহর ও আরাস্ পৌরসভার আসন। এটি কত্তেগাত সাগরের জুতল্যান্ডের পূর্ব তীরে ও কোপেনহেগেনের প্রায় ১৮৭ কিলোমিটার (১১৬ মাইল) উত্তর-পশ্চিমে অবস্থিত।
জুতল্যান্ডের বৃহত্তম শহর আরাস্ কেন্দ্রীয় ডেনমার্ক অঞ্চল ও পরিসংখ্যান অঞ্চল ল্যান্ডসডেল আস্টজিল্যান্ডের (পূর্ব জটল্যান্ড) প্রধান কেন্দ্র হিসাবে কাজ করে। LØ ডেনমার্কের সর্বাধিক জনসংখ্যা বিশিষ্ট পরিসংখ্যান অঞ্চল এবং অঞ্চলটির আনুমানিক জনসংখ্যা ৯০৩ ৯৭৪ (১ জানুয়ারি ২০২১) জন। আরাস্ পৌরসভা বৃহত্তর আরাস্ অঞ্চলটিকে ৯,৫২,৮২৪ (১ জানুয়ারি ২০২১) জন বাসিন্দার সাথে নিজে ও ৮ টি সংলগ্ন পৌরসভার দ্বারা সংজ্ঞায়িত করে, যা পৌরসভা ও বাণিজ্যিক সহযোগিতা ব্যবসায়িক অঞ্চল আরাস্য়ের সাথে প্রায় সমতুল্য। শহরটি ২,৮০,৫৩৪ জন (২০২০ হিসাবে) বাসিন্দার সাথে ডেনমার্কের দ্বিতীয় বৃহত্তম শহর হিসাবে স্থান লাভ করেছে।
আরাস্ অষ্টম শতাব্দীতে আরাস্ নদীর মোহনায় ফিজর্ডের উত্তর তীরে ভাইকিং দুর্গ হিসাবে প্রতিষ্ঠিত হয়। ডেনিশ প্রণালীর বাণিজ্য পথে অবস্থানের কারণে শহরটি প্রাথমিক সামরিক স্থাপনাসমূহ থেকে একটি বাণিজ্য কেন্দ্রে পরিণত হয় এবং এটিকে ১৪৪১ সালে মার্কেট টাউনের সুবিধা প্রদান করা হয়। আঞ্চলিক বাণিজ্য দ্বারা বাটসড এবং বিশোপিক জনসংখ্যার আসন হিসাবে ১৯ শতকের অবধি স্থায়ীভাবে রাজনৈতিক অস্থিতিশীল সময়ে স্থিতিশীল ছিল। আঞ্চলিক প্রতিদ্বন্দ্বীদের ছাড়িয়ে শিল্প ক্ষেত্রটি দ্রুত জনসংখ্যা বৃদ্ধিকে চালিত করায় শিল্প বিপ্লব একটি প্রতিচ্ছবি হয়ে ওঠে। আরাস্'য়ে ১৯৩৪ সালে জুতল্যান্ডের প্রথম বিশ্ববিদ্যালয় প্রতিষ্ঠিত হয়। এটি বর্তমানে বিশ্ববিদ্যালয় শহর এবং জুতল্যান্ডের বাণিজ্য, পরিষেবা, শিল্প ও পর্যটন কেন্দ্রের বৃহত্তম ঘাঁটি।
সাসক্যাচুয়ান পর্বত (ইউকন)

সাসক্যাচুয়ান পর্বত কানাডার ইউকন প্রদেশের ক্লুয়ানি জাতীয় উদ্যান ও সংরক্ষিত অঞ্চলের সর্ব দক্ষিণ-পশ্চিম কোনে অবস্থিত উচ্চতাবিশিষ্ট একটি পর্বত। ১৯৬৭ সালে কানাডার সকল প্রদেশসমূহের একত্রিত হওয়ার শতবর্ষ উপলক্ষে সাক্যাচুয়ান প্রদেশের নামে এই পর্বতের নামকরণ করা হয়। পর্বতটি কানাডার প্রদেশগুলির নামানুসারে রাখা এবং উইকনের সেন্টেনিয়াল পর্বত মালার ১১টি অন্যান্য পর্বতের অন্যতম, যা ২০১২ সাল পর্যন্ত কেউ আরোহণ করেনি।
কানাডার প্রদেশ সমূহের সংযুক্ত হয়ে সংঘরাষ্ট্র হিসেবে আত্মপ্রকাশের শতবর্ষ উপলক্ষে ১৯৬৭ সালে প্রথমবার এই পর্বত বিজয়ের চেষ্টা করা হয়। ২০০৫ সালের মে মাসে, সাসক্যাচুয়ানের প্রদেশটির শতবর্ষ উদ্‌যাপন উপলক্ষে দ্বিতীয় চেষ্টা করে। তবে, স্বাভাবিক আবহাওয়ার তুলনায় উষ্ণতর পরিস্থিতি এবং অপেক্ষাকৃত নিরাপদ আরোহণপথের সন্ধান করতে গিয়ে ৩৫ কিলোমিটার হিমবাহী পদ্ধতি অনুসরণের পর এই প্রচেষ্টাটি প্রত্যাখ্যাত হয়েছিল। পর্বতটি ২০০৭ সালে তৃতীয়বার আরোহণের চেষ্টা হয়েছিল।
২০১২ সালে সাসক্যাচুয়ানের স্টিভ হুইটিংটন, জেফ ডমিট্রোইচ, স্যাম উঙ্গার এবং রেন র‍্যাবাটের সমন্বয়ে গঠিত একটি দল পর্বতটি আরোহণের আরেকটি চেষ্টা চালায়। এই প্রচেষ্টায় আরোহীরা ১৯৬৭ সালের আরোহণ শিবির ব্যবহার করেছিল। দলটি ১৮ মে আরোহণ শুরু করেছিল। তবে উচ্চতায় পৌছানোর পর, তারা ফিরে আসতে বাধ্য হয়। যাত্রাপথে থাকা গভীর ফাটল ও প্রতিকূল আবহাওয়া পরিস্থিতির জন্য দলটি পর্বতটির সর্বোচ্চ বিন্দুতে পৌছানোর চেষ্টা ব্যাহত হয়।
২০১৩ সালের বসন্তের শুরুতে সুইডেনের বেনি এলোফসন, জোয়েল জোহানসন এবং অ্যাক্সেল পামক্র্যান্টজের সাস্ক্যাচুয়ান পর্বতের চূড়ায় পৌছানোর চেষ্টা করেছিল। এই দলটি পর্বতটির উত্তর দিক দিয়ে চিটিনা হিমবাহ বেয়ে উঠার চেষ্টা করে। তারা কোন সুরক্ষিত পথ বের করতে পারেনি, এবং চেষ্টা বিফল হয়। সাসাক্যাচুয়ান পর্বতের বদলে এই দলটি পূর্বে আরোহিত হয়নি এমন অন্য দুইটি পর্বতের চূড়া আরোহণ করেছিল।
র‍্যামপার্টস পর্বতশ্রেণী

দ্য র‍্যামপার্টস কানাডায় অবস্থিত, কানাডিয় রকিজের ১০ পর্বতচূড়ার একটি ক্ষুদ্র পর্বতশ্রেণী। এটি পার্ক পর্বতশ্রেণীর উপ-শ্রেণী, উত্তর আমেরিকার ভূতাত্ত্বিক মহাদেশীয় বিভাজন পর্যন্ত বিস্তৃত। এটির অংশ আলবার্টার জেসপার জাতীয় উদ্যান ও ব্রিটিশ কলাম্বিয়ার রবসন পর্বত প্রাদেশিক উদ্যানের মধ্যে পরেছে।
র‍্যামপার্টস পর্বতশ্রেণী ১০টি পর্বত চূড়ার সমন্বয়ে গঠিত। গিকি পর্বত এই পর্বতমালার সর্বোচ্চ পর্বত। এটির বেশিরভাগ পর্বতচূড়ার নাম কানাডার আলপাইন ক্লাব কর্তৃক সেনা প্রকৌশলের বিভিন্ন বিষয়ের নাম অনুসারে রাখা হয়েছে, যেমন- ব্যাস্টিয়ন চূড়া, প্যারাপেট চূড়া, রিডাউট চূড়া এবং ডানজেন চূড়া। পর্বতশ্রেণীটিকে টনকুইন উপত্যকার পশ্চিম প্রাকৃতিক সীমানা হিসেবে দেখা হয়। এটির পূর্ব পাদদেশে এমেথিস্ট হ্রদ অবস্থিত। ফ্রেজার নদীর মূখ্য জলরাশি পর্বতশ্রেণীটির পশ্চিম পাদদেশ নির্দেশ করেছে।
সর্বসমতা (জ্যামিতি)

জ্যামিতিতে, দুটি আকৃতি বা বস্তু সর্বসম হবে যদি তাদের একই আকার এবং আকৃতি থাকে অথবা যদি একটিতে অপরটির প্রতিসম ছবির সমান আকার এবং আকৃতি থাকে।
আরও আনুষ্ঠানিকভাবে বলতে গেলে, দুই সেট বিন্দুকে সর্বসম বলা হয় যদি এবং কেবল যদি,ইউক্লিডীয় রূপান্তর দ্বারা একটিকে অন্যটিতে রূপান্তরিত করা যায়, অর্থাৎ, ইউক্লিডীয় রূপান্তর যেমনঃ রৈখিক, ঘূর্ণন অথবা প্রতিফলনজাতীয়। এর মানে হল এই যে, বস্তুকে পুনঃস্থাপন করা যেতে পারে এবং প্রতিফলিত করা যেতে পারে (কিন্তু আকারের পরিবর্তন করা যাবে না) যাতে অন্য বস্তুর সাথে সঠিকভাবে সমন্বয় করা যায়। তাই কাগজের টুকরোয় দুটি পৃথক সমতলীয় কাঠামো সর্বসম হবে যদি আমরা সেগুলো কেটে ফেলার পর সেগুলোকে পুরোপুরি মেলাতে পারি। যেখানে কাগজ উল্টানো অনুমোদিত।
প্রাথমিক জ্যামিতিতে প্রায়ই "সর্বসম" শব্দটি নিম্নলিখিতভাবে ব্যবহার করা হয়। এই বস্তুগুলির জন্য সর্বসমতার পরিবর্তে সমান শব্দটি প্রায়ই ব্যবহার করা হয়।
এই অর্থে, দুটি সমতলীয় আকৃতি সর্বসম হলে, তাদের সংশ্লিষ্ট অনুরূপ বৈশিষ্ট্য "সর্বসম" বা "সমান" হবে। যার মধ্যে শুধু তাদের সংশ্লিষ্ট বাহু এবং কোণই নয়, বরং তাদের সংশ্লিষ্ট কর্ণ, পরিসীমা এবং ক্ষেত্রও রয়েছে।
সদৃশ্যতার সংশ্লিষ্ট ধারণাটি প্রযোজ্য যদি কোনো বস্তুর একই আকৃতি থাকে কিন্তু অপরিহার্যভাবে একই আকার না হলেও চলবে। (অধিকাংশ সংজ্ঞানুসারে সর্বসমতাকে সদৃশ্যতার একটি বিশেষরূপ হিসেবে বিবেচনা করা হয়, যদিও একটি সংখ্যালঘু মতামত এই বলে যে, অনুরূপ যোগ্যতা অর্জন করার জন্য বস্তুর ভিন্ন আকার থাকাও একান্ত প্রয়োজন।)
দুটি ত্রিভুজ সর্বসম হয় যদি তাদের সংশ্লিষ্ট বাহুগুলি দৈর্ঘ্যে সমান হয় এবং তাদের সংশ্লিষ্ট কোণগুলি পরিমাপে সমান হয়।
যদি ত্রিভুজ ABC ত্রিভুজ DEF এর সাথে সর্বসম হয়, তবে সম্পর্কটি গাণিতিকভাবে লেখা যায় :
অনেক ক্ষেত্রে এটি তিনটি অনুরুপ বাহুর সমতা প্রতিষ্ঠা করতে এবং দুটি ত্রিভুজ সর্বসম করার জন্য নিম্নলিখিত ফলাফলগুলির যেকোন একটির ব্যবহারই যথেষ্ট।
ইউক্লিডীয় তলে দুটি ত্রিভুজের মধ্যে সর্বসমতা রয়েছে কি না এর প্রমাণ নিম্নলিখিত তুলনার মাধ্যমে দেখানো যেতে পারে:
কোবাকো অনুসিদ্ধান্তটিতে ভূমিকা থেলস অফ মিলিটাস (গ্রীক) এর অবদান ছিল। বেশিরভাগ স্বতঃসিদ্ধ সিস্টেমের প্রমাণে, বাকোবা, বাবাবা এবং কোবাকো- এই তিনটি মানদণ্ড উপপাদ্য হিসাবে প্রতিষ্ঠিত হয়।বিদ্যালয়ের গণিত অধ্যয়ন গোষ্ঠী ব্যবস্থায় বাকোবা ২২টি অনুসিদ্ধান্তের একটি (# ১৫) হিসাবে নেওয়া হয়েছে।
একটি প্রতীক সাধারণভাবে সর্বসমতার জন্য ব্যবহৃত হয়, একটি সমান উপরে টিল্ডা , ≅, দিয়ে চিহ্নটি বর্ণনা করা হয় । এর সংশ্লিষ্ট ইউনিকোড অক্ষরটি হলো (U+2245) এর কাছাকাছি একটি মান। যুক্তরাজ্যে তিনটি বার সমান চিহ্ন "≡" (U+2261) কখনও কখনও সর্বসমতার প্রতীক হিসেবে ব্যবহার করা হয়।
রাগিব সারজানি

ডা. রাগিব সারজানি আল হানাফি হলেন একজন মিশরীয় বিশিষ্ট ইসলাম-প্রচারক, ইতিহাসবিদ, আরবি লেখক ও সাহিত্যিক। পেশায় মূলত তিনি একজন ডাক্তার। ডা. সারজানি মূল আগ্রহের বিষয় হল ইসলামি ইতিহাস। তিনি ইসলামের ইতিহাসের সর্ববৃহ​ৎ ওয়েবসাইটের তত্ত্বাবধায়ক। ১৯৬৪ সালে তিনি মিশরের আল মুহাল্লা আল কুবরায় জন্মগ্রহণ করেন।
ডা. রাগিব সারজানি ইসলামি ইতিহাসে একজন প্রতিষ্ঠিত ও প্রসিদ্ধ লেখক। তাঁর প্রকাশিত বইয়ের সংখ্যা প্রায় অর্ধ শতাধিক। এসবের ক​য়েকটি বিশ্বের বিভিন্ন ভাষা, যেমন: ইংরেজি, ফরাসি, স্প্যানিশ, পর্তুগিজ​, ইন্দোনেশীয়​, রুশ, ও তুর্কি ও বাংলা ভাষায় অনূদিত হয়েছে। একাধিক ভাষায় অনূদিত তাঁর বইগুলোর মধ্যে কয়েকটি হল : কিসসাতুত তাতার (তাতারীদের ইতিহাস), কিসসাতু উন্দুলুস (স্পেনের ইতিহাস), কিসসাতু তিউনুস (তিউনেসিয়ার ইতিহাস) প্রভৃতি। এছাড়াও ইসলামের ইতিহাস সম্পর্কে সামাজিক যোগাযোগমাধ্যমে তাঁর দেওয়া বিভিন্ন বক্তৃতা বিশ্বের বিভিন্ন ভাষায় অনূদিত হয়ে প্রচারিত হয়েছে/হয়। টুইটারে তাঁর ২৪০,০০০ জন এবং ফেসবুকে প্রায় ২,০০০০,০০০ জন অনুসারী রয়েছে। এছাড়াও অনলাইন অফলাইনে একটি বৃহত্তর জনগোষ্ঠী তার অনুসরণ করে।
রাগিব সারজানির প্রকাশিত বইয়ের সংখ্য়া অর্ধ শতাধিক, যার বেশ ক​য়েকটি অনূদিত হ​য়েছে ইংরেজি, ফরাসি, স্প্যানিশ, পর্তুগিজ​, ইন্দোনেশীয়​, রুশ, ও তুর্কি ভাষায়। রাগিব সারজানির ২৩টি বই অনুবাদ করা হ​য়েছে।
অতুলকৃষ্ণ গোস্বামী

অতুলকৃষ্ণ গোস্বামী (১৮৬৭ – ১৯৪৬) একজন বাঙালি বৈষ্ণব গবেষক ও লেখক।
অতুলকৃষ্ণ গোস্বামী ব্রিটিশ ভারতে, কলকাতার সিমুলিয়ায় জন্মগ্রহণ করেন। তার পিতার নাম মহেন্দ্রনাথ গোস্বামী। সংস্কৃত কলেজ ও বিশ্ববিদ্যালয়ে শিক্ষালাভ করেন তিনি। বৈষ্ণব গ্রন্থ গবেষণার উপযোগী করে সম্পাদনাকাজে তিনি পারদর্শী ছিলেন। তার রচিত গ্রন্থগুলি হল "ভক্তের জয়", "তুলসীমঞ্জরী", "শ্রীশ্রীচৈতন্যাষ্টক" ইত্যাদি।
প্রকৃতি শ্রেষ্ঠ

প্রকৃতি শ্রেষ্ঠ ( ; জন্ম ১০ সেপ্টেম্বর, ১৯৯২) হলেন একজন নেপালি চলচ্চিত্র অভিনেত্রী ও মডেল। তিনি উর স্টাইল টিভির সঙ্গীত-ভিডিও "আইডিয়া হানি বানি"-এর মডেল হিসাবে কাজ করার পরে খ্যাতি অর্জন করেছেন। তিনি হোস্টেলের ছায়াছবির মাধ্যমে নেপালি চলচ্চিত্রশিল্পে অভিনেত্রী হিসাবে আত্মপ্রকাশ করেছিলেন। 
প্রকৃতি শ্রেষ্ঠ নেপালের দোলখাতে জন্মগ্রহণ করেছিলেন এবং পরবর্তীতে ভক্তপুরের সূর্যবিনায়কে চলে গিয়েছিলেন। তিনি ভক্তপুরের মডার্ন কলেজ অফ ম্যানেজমেন্টে পড়াশোনা করেছিলেন এবং সেখানে তিনি "মিস মদার্ন" খেতাব অর্জন করেছিলেন।
তিনি ২০১৪ সালের জুলাই মাসে এক অস্ট্রেলীয় এনআরএন সুদীপ নিউপনাকে বিয়ে করেছেন। ততদিনে তিনি তার অভিনয় ও মডেলিং পেশা ছেড়ে দিয়ে অস্ট্রেলিয়ায় স্থায়ী হয়েছেন।
প্রকৃতি "মেগা মডেল-"এর দ্বিতীয় মৌসুমে অংশ নিয়েছিলেন এবং সেখানে তিনি প্রথম রানার আপের স্থান অর্জন করতে সক্ষম হয়েছিলেন।
তারপরে তিনি ইভোক ম্যাগাজিন, "ফ্যাশন রানওয়ে", "কালারস মোবাইল" ইত্যাদির জন্য মডেল হয়েছেন।
তার প্রথম বড় কাজটি ছিল হোস্টেল চলচ্চিত্রে অনমোল কেসির বিপরীতে অভিনয় করা যা তাকে সেরা নবীন অভিনেত্রীর পুরস্কার এনে দিয়েছিল।
অঁদ্রে ব্র‍্যতোঁ

অঁদ্রে রোবের ব্র‍্যতোঁ (; আ-ধ্ব-ব:[ɑ̃dʁe ʁɔbɛʁ bʁətɔ̃]; ১৮ ফেব্রুয়ারি ১৮৯৬ – ২৮ সেপ্টেম্বর ১৯৬৬) একজন ফরাসি লেখক এবং কবি। তিনি মূলত পরাবাস্তববাদের একজন সহ-প্রতিষ্ঠাতা, অগ্রণী, মুখ্য তাত্ত্বিক ও সমর্থক হিসেবেই সর্বাধিক পরিচিত। তার রচনার মধ্যে রয়েছে, ১৯২৪ সালের প্রথম "পরাবাস্তববাদী ইশতেহার" ("Manifeste du Surréalisme", "মানিফেস্ত দ্যু স্যুরেয়ালিজম"), যেখানে পরাবাস্তববাদকে তিনি "খাঁটি মানসিক স্বয়ংক্রিয়তা" হিসাবে সংজ্ঞায়িত করেছেন।
পরাবাস্তববাদী আন্দোলনের একজন অগ্রণী হিসাবে তাঁর ভূমিকার পাশাপাশি তিনি "নাজা" ("Nadja") এবং "লামুর ফু" ("L'amour Fou") এর মতো বিখ্যাত গ্রন্থের লেখক। লেখালেখি এবং দৃশ্যকলায় তার সমালোচনামূলক এবং তাত্ত্বিক কাজের পাশাপাশি এসব কর্মকাণ্ড অঁদ্রে ব্র‍্যতোঁকে বিংশ শতাব্দীর ফরাসি শিল্প ও সাহিত্যের অন্যতম প্রধান ব্যক্তিত্বে পরিণত করে।
অঁদ্রে ব্র‍্যতোঁ ফ্রান্সের নরম্যান্ডিতে জন্মগ্রহণ করেন। তার পিতা লুই-জ্যুসতাঁ ব্র‍্যতোঁ ছিলেন একজন পুলিশ ও নাস্তিক এবং তার মা ছিলেন একজন প্রাক্তন দর্জি। ব্রেতঁ চিকিৎসা শিক্ষা প্রতিষ্ঠানে ভর্তি হন ও সেখানে মানসিক ব্যাধি সম্পর্কে বিশেষভাবে আগ্রহী হয়ে ওঠেন। প্রথম বিশ্বযুদ্ধে যোগ দিতে বাধ্য হওয়ার কারণে তার শিক্ষা বিঘ্নিত হয়।
প্রথম বিশ্বযুদ্ধের সময় তিনি নঁত-এর একটি নিউরোলজিক্যাল ওয়ার্ডে কাজ করেন, যেখানে তিনি আলফ্রেড জেরি, জ্যাক ভাসের একজন ভক্তের সাথে পরিচিত হন, যার সমাজবিরোধী মনোভাব এবং প্রতিষ্ঠিত শৈল্পিক ঐতিহ্যের প্রতি ঘৃণা ব্র‍্যতোঁ-কে উল্লেখযোগ্যভাবে প্রভাবিত করে। ব্র‍্যতোঁ ১৯২১ সালের ১৫ সেপ্টেম্বর তার প্রথম স্ত্রী সিমোন কান কে বিয়ে করেন। তারা ১৯২২ সালের ১ জানুয়ারি প্যারিসের ৪২ নং রু ফন্টেইনে স্থানান্তরিত হন। এই অ্যাপার্টমেন্ট ব্র‍্যতোঁ-র পাঁচ হাজারের অধিক আইটেমের সংগ্রহশালা হয়ে ওঠে, যেমন আধুনিক চিত্রাঙ্কন, ভাস্কর্য, আলোকচিত্র, বই, আর্ট ক্যাটালগ, জার্নাল, পাণ্ডুলিপি ইত্যাদি। তার পিতার মত, তিনিও একজন নাস্তিক ছিলেন।
ব্র‍্যতোঁ ১৯১৯ সালে লুই আরাগোঁ ও ফিলিপ সুপোর সাথে সমালোচনামূলক সাময়িকী "লিতেরাত্যুর" ("Littérature") চালু করেন। তিনি ডাডাবাদী ত্রিস্তান জারার সাথেও যুক্ত ছিলেন। ১৯২৪ সালে পরাবাস্তববাদী গবেষণা ব্যুরো প্রতিষ্ঠায় তিনি গুরুত্বপূর্ণ ভূমিকা পালন করেন। তিনি ১৯২৪ সালে পরাবাস্তববাদী ইশতেহার প্রকাশ করেন, এবং সেই বছর থেকে "লা রেভোল্যুসিওঁ" "স্যুরেয়ালিস্ত" পত্রিকার সম্পাদক হিসেবে কাজ করেন। এসময় একদল লেখক তার সাথে যুক্ত হন: ফিলিপ সুপো, লুই আরাগোঁ, পোল এলুয়ার, র‍্যনে ক্র্যভেল, মিশেল লেরিস, বাঁজামাঁ পেরে, অঁতোনাঁ আর্তো এবং রোবের দেসনোস।
ব্র‍্যতোঁ ১৯২৭ সালে ফরাসি কমিউনিস্ট পার্টিতে যোগ দেন, কিন্তু ১৯৩৩ সালে দল থেকে বহিষ্কৃত হন। ১৯২৮ সালে তার "নাজা" গ্রন্থটি প্রকাশিত হয়। এই সময়, তিনি তাঁর শিল্পকলা প্রদর্শনীঘরের চিত্রকর্মগুলি বিক্রয় করেই জীবিকা নির্বাহ করেন।
অঁদ্রে ব্র‍্যতোঁ ১৯৬৬ সালে ৭০ বছর বয়সে মৃত্যুবরণ করেন এবং তাকে প্যারিসে সমাধিস্থ করা হয়।
ভূমিকা শ্রেষ্ঠ

ভূমিকা শ্রেষ্ঠ (, জন্ম ১১ জানুয়ারি, ১৯৮৮) হলেন একজন নেপালি সক্রিয়কর্মী ও অভিনেত্রী। তিনি মূলত একজন তৃতীয় লিঙ্গ সক্রিয়কর্মী এবং বর্তমানে ব্লু ডায়মন্ড সোসাইটিতে কাজ করছেন।
ভূমিকা শ্রেষ্ঠ ১৯৮৮ সালের ১৯ জানুয়ারিতে নেপালের কাঠমান্ডুতে জন্মগ্রহণ করেছিলেন। পুরুষ হিসাবে জন্মগ্রহণ করলেও তিনি নিজেকে পুরুষ বা নারী কোনোটিই নয় তথা তৃতীয় লিঙ্গের ব্যক্তি হিসাবে চিহ্নিত করেছেন।
সারবাখ পর্বত

সারবাখ পর্বত কানাডার আলবার্টা প্রদেশের ব্যানফ জাতীয় উদ্যানে অবস্থিত মিস্টায়া ও হাউসে নদীর মধ্যবর্তি একটি পর্বত। ভৌগোলিকভাবে পর্বতটি কানাডিয় রকিজের অংশ। ১৮৯৭ সালে পর্বতটিতে প্রথম আরোহণ করা হয়। সাসক্যাচুয়ান ক্রসিং-এর কাছে আইসফিল্ডস পার্কওয়ে ও ডেভিড থম্পসন মহাসড়কের মিলনস্থলে অবস্থিত।
সারবাখ পর্বতের নাম সুইজারল্যান্ডের পর্বতারোহী ও পথ প্রদর্শক পিটার সারবাখের নামে রাখা হয়, যিনি ১৮৯৭ সালে জন নরম্যান কলি এবং জি পি বেকারকে নিয়ে সর্বপ্রথম এই পর্বতে আরোহণ করেছিলেন।
ব্যানফ জাতীয় উদ্যানের অন্যান্য পর্বতের মত সারবাখ পর্বত মূলত প্রাক-ক্যাম্ব্রিয়ান থেকে জুরাসিক যুগের পাললিক শিলায় গঠিত। ল্যরামাইড অরোজেনি'র মত ভূতাত্ত্বিক ঘটনা চলাকালে অগভীর সমুদ্রের পাললিক শিলা ধাক্কা দিয়ে আরো পূর্ব দিকের অপেক্ষাকৃত নবীন শিলার উপর ঠেলে দিলে এপর্বতগুলির সৃষ্টি হয়। কউফম্যান চূড়ার সাথে সারবাখ পর্বতের দক্ষিণ-পূর্বে সার্কে একটি হিমবাহ আছে।
কোপেনের জলবায়ু শ্রেনীবিভাগ অনুযায়ী সারবাখ পর্বত, উত্তর মেরুর ঠিক দক্ষিণে অবস্থিত ঠান্ডা, তুষারাবৃত শীত মৌসুম এবং মৃদু গ্রীষ্মকালীন জলবায়ু অঞ্চলে অবস্থিত। এখানে তাপমাত্রা সাধারণত -২০° এবং শীতল বায়ূ প্রবাহ থাকলে -৩০° সেলসিয়াস পর্যন্ত নেমে যায়। সারবাখ পর্বতে বারিপাতে সৃষ্ট পানি বৃহৎ উত্তর সাসক্যাচুয়ান নদী'র দুই শাখা নদী মিস্টায়া ও হাউসে নদীর মাধ্যমে নিষ্কাশিত হয়।
লক্ষ্মী শর্মা

লক্ষ্মী শর্মা হলেন কজন নেপালি উদ্যোক্তা। অটো-রিকশা চালক প্রথম নারী হিসাবে তিনি কৃতিত্বের অধিকারী। নেপালের প্রথম বোতাম কারখানা প্রতিষ্ঠার কৃতিত্বটিও তার দখলে।
তিনি খুব অল্প বয়সেই বিয়ে করেছিলেন আবার অল্প বয়সেই তালাকপ্রাপ্তা হয়েছিলেন। এরপর তিনি ষোল বছর গৃহপরিচারিকা হিসাবে কাজ করেছেন এবং সবশেষে রিকশা চালাতে শুরু করেছিলেন। নারী চালক হওয়ার কারণে তাঁকে হয়রানি করা হলে তিনি লক্ষ্মী উড ক্রাফ্ট উদ্যোগ নামে বোতাম তৈরির একটি কারখানা খোলেন। তাঁর কারখানায় উৎপাদিত বোতাম জার্মানি, সুইজারল্যান্ড, জাম্বিয়া, ডেনমার্ক এবং মার্কিন যুক্তরাষ্ট্রে রফতানি করা হয়ে থাকে।
লক্ষ্মী শর্মা নেপালের রাজপ্রাসাদে পূজা চলাকালীন ফুল তোলা এবং ঘর পরিষ্কারের কাজ করতেন, এসব কাজ শেষে তাঁকে রাজকন্যার সাথে সময় কাটাতে হত। বিনিময়ে প্রতি মাসে তিনি প্রায় ২০ নেপালি রুপি পেতেন। রানী মারা যাওয়ার পরে তাঁকে রাজবাড়ীতেই রেখে দেওয়া হয়েছিল।
রেজোলুট পর্বত

রেজোলুট পর্বত কানাডার আলবার্টা প্রদেশের পশ্চিমাঞ্চলের ডেভিড থম্পসন কাউন্ট্রিতে অবস্থিত উচ্চতার দুইটি ভিন্ন চূড়া বিশিষ্ট পর্বত। পর্বতটির দুইটি চূড়া যথাক্রমে 'সিংহ' ও 'সিংহী' নামে পরিচিত। সমুদ্র পৃষ্ট হতে দুটো চূড়ার উচ্চতা প্রায় সমান ৩১৫০ মিটার। উভয় চূড়া তাদের উত্তর ঢালে হিমবাহ দিয়ে আবৃত। পর্বতটির মূলত ক্লাইন পর্বতের সারির অংশ, যা রেজোলুট পর্বত হতে ২ কিলোমিটার পূর্বে অবস্থিত।
১৯৫৮ সালে এ. হোবার ও ই. হপকিন্স সর্বপ্রথম পর্বতটির চূড়ায় আরোহণ করেছিলেন। পর্বতটি নিকটতম গুরুত্বপূর্ণ শহর সাসক্যাচুয়ান রিভার ক্রসিং হতে ১২ কিলোমিটার উত্তরে অবস্থিত। থম্পসন নালীর উপর দিয়ে গমনের সময় আলবার্টা মহাসড়ক ১১ হতে পর্বতটি দেখা ও গমন করা যায়।
রেজোলুট পর্বত মূলত প্রাক-ক্যাম্ব্রিয়ান থেকে জুরাসিক যুগের পাললিক শিলায় গঠিত। ল্যরামাইড অরোজেনি'র মত ভূতাত্ত্বিক ঘটনা চলাকালে অগভীর সমুদ্রের পাললিক শিলা ধাক্কা দিয়ে আরো পূর্ব দিকের অপেক্ষাকৃত নবীন শিলার উপর ঠেলে দিলে এপর্বতগুলির সৃষ্টি হয়। কউফম্যান চূড়ার সাথে সারবাখ পর্বতের দক্ষিণ-পূর্বে সার্কে একটি হিমবাহ আছে।
কোপেনের জলবায়ু শ্রেনীবিভাগ অনুযায়ী রেজোলুট পর্বত, উত্তর মেরুর ঠিক দক্ষিণে অবস্থিত ঠান্ডা, তুষারাবৃত শীত মৌসুম এবং মৃদু গ্রীষ্মকালীন জলবায়ু অঞ্চলে অবস্থিত। এখানে তাপমাত্রা সাধারণত -২০° এবং শীতল বায়ূ প্রবাহ থাকলে -৩০° সেলসিয়াস পর্যন্ত নেমে যায়। সারবাখ পর্বতে বারিপাতে সৃষ্ট পানি বৃহৎ উত্তর সাসক্যাচুয়ান নদী'র দুই শাখা নদী মিস্টায়া ও হাউসে নদীর মাধ্যমে নিষ্কাশিত হয়।
ঘুমট

ঘুমট (পূর্ব ভারতীয়: घुमट বা ), গুমট বা ঘুমাট হল ভারতের গোয়ার একটি ঝিল্লীস্বরী যন্ত্র। এটি মাটির পাত্রের একটি ঘাতবাদ্য যন্ত্র, যার উভয় দিক খোলা থাকে এবং মাঝখানের অংশটি স্ফীত থাকে। বড় মুখের দিকটি একটি গোসাপের চামড়া (ড্রাম ঝিল্লি) দিয়ে ঢাকা থাকে। সাধারণত ঘুমটের সাথে 'শামেল' বাজানো হয়। এটি আর একটি ঐতিহ্যবাহী বাদ্য, যাতে কাঠের ড্রাম থাকে এবং সেটি ছাগলের চামড়া দিয়ে ঢাকা থাকে। এই বাদ্যযন্ত্রটি পূর্ব ভারতীয় লোকেদের মধ্যে এখনও খুব জনপ্রিয়। ২০১৯ সালের আগস্টে গোয়া ঘুমটকে তাদের ঐতিহ্য উপকরণ হিসাবে ঘোষণা করেছিল।
আগে গোসাপের চামড়া দিয়ে ড্রামের বড় মুখের দিকটি ঢাকা দেওয়া হত। কিন্তু গোসাপ বিপন্ন উপজাতি ঘোষিত হবার পর এখন, ছাগলের মত বিকল্প পশুর চামড়া এই উদ্দেশ্যে ব্যবহার করা হয় এবং সুতো দিয়ে পাত্রের মুখের চারপাশে বেঁধে দেওয়া হয়।
হিন্দু এবং খ্রিস্টান, গোয়ার উভয় ধর্মের লোকের মধ্যেই, ধর্মীয় এবং মন্দিরের সংগীতের ক্ষেত্রে ঘুমট একটি অবিচ্ছেদ্য অঙ্গ রচনা করেছে। এটি লোকসঙ্গীত এবং মান্ডো সংগীতের সাথে বাদ্যযন্ত্র হিসাবে কাজ করে। তবে সর্বাধিক গুরুত্বপূর্ণ ক্ষেত্র হল, এটি গণেশ উৎসব চলাকালীন গোয়ায় সংগীত বাদ্যের ক্ষেত্রে অপরিহার্য ভূমিকা পালন করে। বসন্তের মরসুমে গোয়ার বেশিরভাগ মন্দিরে "সুভারি বাদন" নামক সমবেত বাদনে এই বাদ্যযন্ত্রটি ব্যবহৃত হত।
খাপ্রুমামা পর্বতকর এই বাদ্যযন্ত্রের একজন সুপরিচিত শিল্পী ছিলেন।
এই ঘাতবাদ্য যন্ত্রটি কর্ণাটকের কিছু অঞ্চলে লোকসঙ্গীতের সাথে সঙ্গত করার জন্যও বাজানো হয়।
অন্ধ্রপ্রদেশে, এই ড্রামটি গুম্মেটা নামে পরিচিত, এবং এটি গল্প কথন লোক ঐতিহ্যে বাজানো হয়।
মানুয়েল গার্সিয়া আলোনসো

মানুয়েল গার্সিয়া আলোনসো (, ; জন্ম: ২ জানুয়ারি ১৯৯৮; মানু গার্সিয়া নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের দ্বিতীয় স্তর সেহুন্দা দিভিসিওনের ক্লাব স্পোর্তিং গিহোন এবং স্পেন অনূর্ধ্ব-২১ দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় এবং কেন্দ্রীয় মধ্যমাঠের খেলোয়াড় হিসেবে খেলে থাকেন।
২০০৫–০৬ মৌসুমে, স্পেনীয় ফুটবল ক্লাব আস্তুরের যুব পর্যায়ের হয়ে খেলার মাধ্যমে গার্সিয়া ফুটবল জগতে প্রবেশ করেছেন এবং পরবর্তীকালে স্পোর্তিং গিহোন এবং ম্যানচেস্টার সিটির যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫–১৬ মৌসুমে, ইংরেজ ক্লাব ম্যানচেস্টার সিটির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ম্যানচেস্টার সিটির হয়ে তিনি ১ ম্যাচে অংশগ্রহণ করেছেন। অতঃপর ২০১৬–১৭ মৌসুমে তিনি ধারে স্পেনীয় ক্লাব আলাবেসে যোগদান করেছেন। আলাবেসে মাত্র ১ মৌসুম অতিবাহিত করার পর ধারে ওলন্দাজ ক্লাব ব্রেডার সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ৫৮ ম্যাচে ৫টি গোল করেছেন। পরবর্তীকালে, তিনি তুলুজের হয়ে খেলেছেন। ২০১৯–২০ মৌসুমে, তিনি প্রায় ৪ মিলিয়ন ইউরোর বিনিময়ে ম্যানচেস্টার সিটি হতে স্পেনীয় ক্লাব স্পোর্তিং গিহোনে যোগদান করেছেন।
২০১৩ সালে, গার্সিয়া স্পেন অনূর্ধ্ব-১৬ দলের হয়ে স্পেনের বয়সভিত্তিক পর্যায়ে অভিষেক করেছিলেন।
দলগতভাবে, গার্সিয়া এপর্যন্ত ১টি শিরোপা জয়লাভ করেছেন, যা তিনি ম্যানচেস্টার সিটির হয়ে জয়লাভ করেছেন।
মানুয়েল গার্সিয়া আলোনসো ১৯৯৮ সালের ২রা ফেব্রুয়ারি তারিখে স্পেনের ওবিয়েদোয় জন্মগ্রহণ করেছেন এবং সেখানেই তার শৈশব অতিবাহিত করেছেন।
গার্সিয়া স্পেন অনূর্ধ্ব-১৬, স্পেন অনূর্ধ্ব-১৭, স্পেন অনূর্ধ্ব-১৯ এবং স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। ২০১৩ সালের ৩রা সেপ্টেম্বর তারিখে তিনি সুইজারল্যান্ড অনূর্ধ্ব-১৬ দলের বিরুদ্ধে এক প্রীতি ম্যাচে তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের স্পেন অনূর্ধ্ব-২১ দলে স্থান পেয়েছেন। তিনি ২০১৪ সালের ১৪ই নভেম্বর তারিখে এক প্রীতি ম্যাচে ফ্রান্স অনূর্ধ্ব-১৯ দলের বিরুদ্ধে স্পেনের বয়সভিত্তিক দলের হয়ে প্রথমবারের মতো গোল করেছেন।
জ্ঞান উৎপাদনের পন্থা

জ্ঞান উৎপাদনের পন্থা বিজ্ঞানের সমাজতত্ত্বের একটি পরিভাষা যা কীভাবে বৈজ্ঞানিক জ্ঞান উৎপাদন করা হয়, সেই ব্যাপারটিকে নির্দেশ করে। এ পর্যন্ত তিনটি পন্থা ও তিন ধরনের কুণ্ডলীভিত্তিক প্রতিমান (মডেল) প্রস্তাব করা হয়েছে।
জ্ঞান উৎপাদনের ১নং পন্থাটি ১৯৯৪ সালে মাইকেল গিবন্‌স ও তাঁর সহযোগীরা প্রস্তাব করেন। এটি হল জ্ঞান উৎপাদনের পুরাতন ঐতিহ্যবাহী পন্থা যেখানে বিশ্ববিদ্যালয়ভিত্তিক গবেষণাকর্মের মাধ্যমে নতুন জ্ঞান উৎপাদন করা হয়। এই প্রক্রিয়াটি কোনও উচ্চশিক্ষায়তনিক শাস্ত্রের সাংগঠনিক পরিকাঠামোর মধ্যে থেকে অন্তঃশাস্ত্রীয় উপায়ে উদ্ভাবনের একটি সরলরৈখিক প্রতিমান অনুসরণ করে। শাস্ত্রের উচ্চশিক্ষায়তনিক ব্যক্তিরা উচ্চ-থেকে-নিম্ন শিক্ষায়তনিক ক্ষমতা ও মর্যাদার স্তরক্রমভিত্তিক একটি ব্যবস্থার অংশ হিসেবে কাজ করেন এবং তারা পর্যালোচনা প্রক্রিয়ার মাধ্যমে উৎপন্ন জ্ঞানের মান নিয়ন্ত্রণ করেন। ১ নং পন্থাতে জ্ঞানের প্রয়োগ, বিস্তার বা ব্যবহার নিয়ে কোনও মাথাব্যথা নেই, সমাজ ও অর্থনীতির কোনও সমস্যা সমাধানের সাপেক্ষে গবেষণা করা হয় না। জ্ঞানভিত্তিক অর্থনীতি কিংবা ব্যক্তিমালিকানাধীন শিল্পখাতে এই জ্ঞান উৎপাদন প্রক্রিয়ার অবদান রাখা আবশ্যক নয়।
গিবন্‌স ও তাঁর সহযোগীরে একই সাথে ২ নং পন্থায় জ্ঞান উৎপাদনের তত্ত্বটি প্রদান করেন। এই পন্থাটি প্রতিবেশ-চালিত, সমস্যাকেন্দ্রিক এবং আন্তঃশাস্ত্রীয় গবেষণার উপর নির্ভরশীল এবং এটি পাঁচটি মূলনীতি মেনে চলে। ১) ব্যবহারিক প্রয়োগের প্রেক্ষাপটে উৎপাদিত জ্ঞান; ২) গবেষণার আন্তঃশাস্ত্রীয় এমনকি শাস্ত্রাতিক্রমী প্রকৃতি; ৩) সাংগঠনিক বৈচিত্র্য ও বিষমসত্ত্বতা; ৪) সামাজিক দায়বদ্ধতা ও আত্ম-পর্যালোচনা এবং ৫) মান নিয়ন্ত্রণ।
এর এক বছর পরে ১৯৯৫ সালে হেনরি এটজকোউইটস এবং লোয়েট লেডার্সডর্ফ উদ্ভাবনের ত্রিকুণ্ডলী প্রতিমানটি প্রস্তাব করেন। এটিতে বিশ্ববিদ্যালয়, বেসরকারী শিল্পখাত ও সরকারী খাতের মধ্যকার ত্রিপাক্ষিক জালিকাব্যবস্থা ও সংকর সংগঠনগুলির মাধ্যমে উদ্ভাবন ও অর্থনৈতিক প্রবৃদ্ধির জন্য প্রয়োজনীয় অবকাঠামো সরবরাহ করার উপরে জোর দেওয়া হয়।
এর প্রায় এক দশক পরে ২০০৬ সালে এলিয়াস কারায়ানিস ও ডেভিড ক্যাম্পবেল জ্ঞান উৎপাদনের ৩নং পন্থাটি প্রস্তাব করেন। এটিতে বহুবিভিন্ন জ্ঞান উৎপাদন ও উদ্ভাবনের পন্থার সহাবস্থান ও সহ-উন্নয়নের উপরে এবং একই সাথে জ্ঞানের পন্থাগুলির মধ্যে পারস্পরিক প্রতিশিখন এবং আন্তঃশাস্ত্রীয় ও শাস্ত্রাতিক্রমী জ্ঞানের উপরেও জোর দেওয়া হয়।
২০০৯ সালে কারায়ানিস ও ক্যাম্পবেল জ্ঞান উৎপাদনের চতুর্কুণ্ডলী প্রতিমান প্রস্তাব করেন, যাতে বিশ্ববিদ্যালয়, সরকার ও বেসরকারী খাতের পাশাপাশি চতুর্থ একটি কুণ্ডলী যোগ করা হয়, যা হল সাধারণ জনগণ, যা আবার নাগরিক সমাজ ও যোগাযোগ মাধ্যম নিয়ে গঠিত। এই পরিকাঠামোটির লক্ষ্য উদ্ভাবন প্রক্রিয়া ও নাগরিক সমাজের মধ্যে সেতুবন্ধন সৃষ্টি করা। এতে দাবী করা হয় যে ত্রিকুণ্ডলী প্রতিমানে উদীয়মান প্রযুক্তিগুলি সবসময় বৃহত্তর সমাজের চাহিদা ও প্রয়োজনের সাথে খাপ খায় না, ফলে সেগুলির সম্ভাব্য প্রভাব খর্ব হয়। এটিতে শিক্ষাদান ও গবেষণা পরিচালনার পাশাপাশি বিশ্ববিদ্যালয়গুলির সামাজিক দায়বদ্ধতার উপরে জোর দেওয়া হয়। 
২০১০ সালে কারায়ানিস ও ক্যাম্পবেল পঞ্চকুণ্ডলী প্রতিমান প্রস্তাব করেন, যাতে সমাজ ও অর্থনীতি যে প্রাকৃতিক পরিবেশে অবস্থিত, সেটিকে পঞ্চম কুণ্ডলী হিসেবে যোগ করা হয়। ফলে জ্ঞানভিত্তিক সমাজ ও জ্ঞানভিত্তিক অর্থনীতির জন্য সমাজ ও প্রাকৃতিক পরিবেশের সংযোগস্থলে অবস্থিত সুযোগগুলিকে সংজ্ঞায়িত করা সম্ভব হয়। টেকসই উন্নয়নে (যেমন জলবায়ু পরিবর্তন মোকাবেলায়) আন্তঃশাস্ত্রিক ও শাস্ত্রাতিক্রমী পন্থায় জ্ঞান উৎপাদন ও উদ্ভাবন প্রক্রিয়ায় এই প্রতিমানটিকে প্রয়োগ করা যায়।
রিচা সিনহা

রিচা সিনহা (ঋচা সিনহা) হলেন একজন ভারতীয় অভিনেত্রী, পরিচালক ও প্রযোজক। তিনি ঝাড়খণ্ডের হাজারিবাগের বাসিন্দা। তিনি বর্তমানে ফিল্মি কিডা প্রোডাকশন্স-এর ব্যবস্থাপনা পরিচালক হিসেবে দায়িত্বরত রয়েছেন। তিনি উত্তর প্রদেশের বৃহত্তর নয়ডার আইইসি কলেজ অফ ইঞ্জিনিয়ারিং অ্যান্ড টেকনোলজি থেকে প্রযুক্তিতে স্নাতক (বি.টেক) ডিগ্রি অর্জন করেছিলেন। তিনি দক্ষিণ ভারতীয় চলচ্চিত্রেও কাজ করার সুযোগ পেয়েছিলেন। 
তিনি ড্রপআউট মিডিয়া কর্তৃক উপস্থাপিত "জু- ইনফোটেইনমেন্ট" শীর্ষক একটি ওয়েব ধারাবাহিকেও কাজ করেছেন। পরস টোমর এবং শচীন বশিষ্ঠও এই ওয়েব সিরিজের অংশ ছিলেন।
মিজাভু

মিজাভু বা মিঝাভু (মালয়ালম: മിഴാവ്) হল একটি বৃহৎ তামার ড্রাম, যেটি কেরলের বিখ্যাত কুড়িয়াট্টম এবং কুথু নৃত্যের সঙ্গে সঙ্গতকারী ঘাতবাদ্য হিসাবে বাজানো হয়। আম্বালাবাসী নাম্বিয়ার সম্প্রদায়ের মানুষের এটি বাজানোর অধিকার ছিল। ১৯৬৫ সালের পরে, কলামন্ডলম থেকে মিজাভু কোষ শুরু করার পর মিজাভু বাদ্যে জাতিপ্রথার বাধা ভেঙে যায় এবং আজকাল যে কেউ কুড়িয়াট্টম, নাঙ্গিয়ার কুথু, চাকিয়ার কুথু, এবং মিজাভু থায়াম্বাকার সঙ্গে মিজাভু বাজাতে পারেন।
ড্রামটি কেবল হাত দিয়ে বাজানো হয়। নাম্বিয়রের সংস্কৃত নাম "পাণিবাদ্য" ('পাণি' অর্থ "হাত" এবং 'বাদ্য' এসেছে 'বাদনম'ক্রিয়া থেকে, যার অর্থ "বাজানো", এর পুরোপুরি অর্থ হল যিনি হাত দিয়ে বাজান) এই কারণটি থেকে এসেছে।
মিজাভুকে "ব্রহ্মচর্য" হিসাবে ধরা হয় এবং এটি পবিত্র হিসাবে বিবেচিত হয়। এটি মন্দিরের পবিত্র কুড়িয়াট্টম এবং কুথু নৃত্য প্রদর্শনের সময় ব্যবহৃত হয়। এখনো কেবলমাত্র আম্বালাবাসী নাম্বিয়ার সম্প্রদায়ের সদস্যদেরই মন্দিরে বা কুঠাম্বালমের স্থানে এটি বাজানোর অনুমতি রয়েছে।
মিজাভুকে শাস্ত্রীয় পাঠ্য শিলাপতিকরমে উল্লেখ করা হয়েছে। এটিকে কুঠাম্বালমে প্রতিমা হিসাবে বিবেচনা করা হয় এবং ব্রাহ্মণ্য হিসাবে গণ্য করা হয়। উপনয়নমের মতো ব্রাহ্মণের জীবনে গুরুত্বপূর্ণ রীতিনীতি মিজাভুর জন্যও পালিত হয়।
মিজাভুকে কাঠের বাক্সে রাখা হয় (মালয়ালমে মিজাভানা নামে পরিচিত) যাতে এটি মেঝেতে স্পর্শ না করে। যখন এটি বাদনের অযোগ্য হয়ে যায়, বাদ্যযন্ত্রটিকে আনুষ্ঠানিকভাবে মন্দির চত্বরে দাহ করা হয়।